title: Michael Joseph McKenna

text: Michael Joseph McKenna (s. 8. joulukuuta 1951 Bairnsdale) on australialainen roomalaiskatolinen piispa. Hänet vihittiin papiksi Salen hiippakuntaan 19. elokuuta 1983 ja nimitettiin Bathurstin hiippakunnan johtoon 15. huhtikuuta 2009. Piispaksi vihkiminen seurasi 26. kesäkuuta. Pääkonsekraattorina toimi George Pell, jota avustivat Patrick Dougherty ja Jeremiah Joseph Coffey.


title: E. Myllymäki

text: E. Myllymäki Oy oli suomalainen Tampereella vuosina 1947–1988 toiminut linja-autoyritys. Yrityksen perustaja oli Eino Myllymäki.


title: E. Myllymäki

text: E. Myllymäki Oy liikennöi Pyynikintori–Rantaperkiö–Peltolammi–Multisilta–Sääksjärvi–Höytämö-linjaa. Vuonna 1972 Myllymäki hankki toimintansa lopettaneen Anton Viitasen liikennöimän Tampere–Ruutana–Suinula-linjan kalustoineen.


title: E. Myllymäki

text: Yritys siirtyi vuonna 1988 Länsilinjat Oy:n omistukseen. Länsilinjat yhdisti Myllymäen ajaman Tampere–Höytämö-linjan vuonna 1985 hankkimansa Linja-autoliikenne Veikko Viitanen Oy:n liikennöimään Siivikkala–Tampere-linjaan.


title: Leonidas Medina

text: Leonidas Medina (18. kesäkuuta 1854 Tuta – 25. joulukuuta 1953) oli kolumbialainen roomalaiskatolinen arkkipiispa. Hänet vihittiin papiksi 15. lokakuuta 1876 ja nimitettiin Paston hiippakunnan johtoon 23. tammikuuta 1912. Piispaksi vihkiminen seurasi 29. kesäkuuta. Pääkonsekraattorina toimi Bernardo Herrera Restrepo, jota avustivat Ismael Perdomo Borrero ja Eduardo Maldonado Calvo.


title: Leonidas Medina

text: 27. maaliskuuta 1916 Medina sai nimityksen Bogotán arkkihiippakunnan vihkipiispaksi ja Camachuksen titulaaripiispaksi. 7. maaliskuuta 1923 hänet nimitettiin Socorron (vuodesta 1928 Socorro y San Gilin) piispaksi. Hän jäi eläkkeelle 19. heinäkuuta 1947, mutta sai eläkkeellejäämispäivänään vielä nimityksen Novae Patraen titulaariarkkipiispaksi.


title: José Luiz Majella Delgado

text: José Luiz Majella Delgado (s. 19. lokakuuta 1953 Juiz de Fora) on brasilialainen roomalaiskatolinen piispa. Hän kuuluu redemptoristeihin.


title: José Luiz Majella Delgado

text: Majella Delgadon vihki diakoniksi Lélis Lara 2. elokuuta 1980 ja papiksi Waldyr Calheiros Novaes 14. maaliskuuta 1981. Hänet nimitettiin Jataín hiippakunnan johtoon 16. joulukuuta 2009, ja piispaksi vihkiminen seurasi 27. helmikuuta 2010. Pääkonsekraattorina toimi Geraldo Lyrio Rocha, jota avustivat Raymundo Damasceno Assis ja Waldyr Calheiros Novaes.


title: Pierre Jeanneret

text: Pierre Jeanneret (2. maaliskuuta 1896 Geneve, Sveitsi – 4. joulukuuta 1967) oli sveitsiläinen arkkitehti ja muotoilija, joka teki pitkään yhteistyötä pikkuserkkunsa Le Corbusier’n kanssa. Hän oli suunnittelemassa monia Le Corbusier’n rakennuksia 1920-luvulla ja Chandigarhin kaupunkia 1950-luvulla. Heidän yhteistyönsä katkesi toisen maailmansodan takia.


title: Pierre Jeanneret

text: Jeanneret opiskeli 1913–1915 Genevessä arkkitehtuuria, kuvanveistoa ja taidemaalausta. Tämän jälkeen hän työskenteli Genevessä arkkitehtiharjoittelijana, kunnes siirtyi pariisilaiseen arkkitehtitoimistoon 1920-luvun alussa. Jeanneret aloitti yhteistyön pikkuserkkunsa Le Corbusier’n kanssa vuonna 1922, ja heidän ensimmäinen yhteinen rakennuksensa oli Villa Besnus. Heidän yhteistyöstään syntyi 1920-luvulla monia modernismin merkkirakennuksia, kuten Villa Savoye. Jeanneret hoiti yhteisessä toimistossa erityisesti jokapäiväisiä asioita ja töiden valvontaa, sillä Le Corbusier itse oli usein matkoilla tai sitoutunut muihin asioihin. Jeanneret työskenteli samaan aikaan myös Charlotte Perriandin ja Jean Prouvén kanssa, ja he tutkivat yhdessä valmiista suurelementeistä rakennettavien talojen potentiaalia.


title: Pierre Jeanneret

text: Jeanneret’n ja Le Corbusier’n yhteistyö katkesi toiseen maailmansotaan; Jeanneret sympatisoi kommunisteja ja liittyi Ranskan vastarintaliikkeeseen, kun Le Corbusier puolestaan toimi läheisesti Vichyn Ranskan kanssa. Jeanneret muutti Grenobleen, missä hän perusti Denise Cresswellin, Georges Blanchonin ja André Massonin kanssa Le Bureau Central de Constructionin. Lisäksi Jeanneret jatkoi yhteistyötään Jean Prouvén kanssa.


title: Pierre Jeanneret

text:
Le Corbusier pyysi 1950 Jeanneret’ta mukaan intialaisen Chandigarhin suunnittelutyöhön. Jeanneret eli yli vuosikymmenen ajan rakennettavassa kaupungissa ja johti siellä töitä. Hän asui 15 vuotta Chandigarhissa, ja hänen merkittävin rakennuksensa on Panjabin yliopiston Gandhi Bhawan. Jeanneret jätti Intian sairastuttuaan 1965, ja hän kuoli kaksi vuotta myöhemmin. Hänen tuhkat ripoteltiin Chandigarhissa sijaitsevaan järveen.
Pierre Jeanneret'n kotimuseo Chandigarhissa


Minskin kielitieteellinen valtionyliopisto (, ) on yliopisto Valko-Venäjän pääkaupungissa Minskissä. Kielitieteellinen valtionyliopisto sijaitsee Minskin ydinkeskustan koillisosassa.


title: Minskin kielitieteellinen valtionyliopisto

text: Yliopistolla on yhdeksän tiedekuntaa. Oma tiedekuntansa sillä on esimerkiksi englannin, saksan, ranskan ja espanjan kielelle sekä venäjälle vieraan kielenä.


title: Jorge Pedro Carrión Pavlich

text: Jorge Pedro Carrión Pavlich (s. 25. toukokuuta 1950 Junín) on perulainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Punon hiippakunnan johtoon 25. maaliskuuta 2000. Piispaksi vihkiminen seurasi 7. toukokuuta. Pääkonsekraattorina toimi Augusto Vargas Alzamora, jota avustivat Luis Sánchez-Moreno Lira ja Rino Passigato.


title: David Dennis Kagan

text: David Dennis Kagan (s. 9. marraskuuta 1949 Waukegan, Illinois) on yhdysvaltalainen roomalaiskatolinen piispa. Hänet vihki papiksi Rockfordin hiippakuntaan Arthur Joseph O'Neill 14. kesäkuuta 1975 ja nimitettiin Bismarckin piispaksi Pohjois-Dakotaan 19. lokakuuta 2011. Piispaksi konsekroinnin suoritti 30. marraskuuta John Clayton Nienstedt, jota avustivat Paul Albert Zipfel ja Thomas George Doran.


title: David Dennis Kagan

text: 18. heinäkuuta 2012 Kagan sai lisäksi nimityksen Fargon apostoliseksi hallitsijaksi, jona hän toimi, kunnes erosi tästä tehtävästä 19. kesäkuuta 2013.


title: William Hanna Shomali

text: William Hanna Shomali (s. 15. toukokuuta 1950 Bait Sahur) on palestiinalainen roomalaiskatolinen piispa. Hänet vihittiin papiksi Jerusalemin patriarkaattiin 5. syyskuuta 1972 ja nimitettiin sen vihkipiispaksi sekä Lyddan titulaaripiispaksi 31. maaliskuuta 2010. Piispaksi vihkiminen seurasi 27. toukokuuta. Pääkonsekraattorina toimi Fouad Twal, jota avustivat Salim Sayegh ja Giacinto-Boulos Marcuzzo.


title: Pentti Sola

text: Pentti Olavi Sola (28. toukokuuta 1907 Helsinki – 9. huhtikuuta 1940 Kuopio) oli suomalainen pianotaiteilija ja merkittävä šakkitehtävien laatija. Hänen aloitteestaan perustettiin 1935 Suomen tehtäväshakillinen yhdistys Suomen Tehtäväniekat. Solaa voidaan pitää Suomen modernin tehtävätaiteen isänä, koska hän hallitsi syvällisesti oman aikansa tehtävätaiteen uusinta teoriaa ja loi omiakin tehtäväšakillisia teemoja.


title: Pentti Sola

text: Sola syntyi Helsingissä tunnetun oopperalaulajan Väinö Solan ja näyttelijä Elli Solan esikoisena. Hän valmistui keväällä 1925 loistavin arvosanoin ylioppilaaksi Helsingin Normaalilyseosta. Lukion jälkeen hän harkitsi lakitieteen opintojen aloittamista Helsingin yliopistossa, mutta opiskelun alku kuitenkin lykkääntyi. Wäinö Sola lähti puolen vuoden konserttikiertueelle Yhdysvaltoihin, ja Pentti toimi kiertueella isänsä säestäjänä. He pitivät yli 60 konserttia ja esiintyivät lisäksi erilaisissa tilaisuuksissa. Matkalla Pentti Sola tapasi amerikkalaisen tehtävänlaatijan Alain C. Whiten (1880-1951). Tästä tuttavuudesta oli myöhemmin hyötyä. Palattuaan kotimaahan Sola aloitti opintonsa, jotka etenivät kuitenkin hitaasti. Hän ei tuntenut lakitiedettä omaksi alakseen, vaan olisi mieluummin opiskellut kieliä tai musiikkia. Opintojen edistymistä hankaloitti myös vuonna 1924 käynnistynyt ura tehtävänlaatijana. Asepalveluksensa Sola aloitti kesällä 1929. Hän kotiutui reservin vänrikkinä. Palattuaan armeijasta hän siirtyi takaisin šakkitoimintaan.


title: Pentti Sola

text: Sola solmi 1930-luvun puolivälissä avioliiton Vieno Lehtisen kanssa. Šakkitoimien vuoksi hänen opintonsa venyivät, ja hän vaihtoi lopulta pääaineekseen musiikkitieteen. Hän valmistui filosofian kandidaatiksi 1937 ja myöhemmin maisteriksi. Sola ennätti vielä aloittaa väitöskirjan aiheena suomalaisen oopperan historia, mutta sen tekeminen jäi kesken sodan sytyttyä. Opintojen ohella hän työskenteli vuosina 1936–1938 Kalevan matkatoimistossa ja sen jälkeen Yleisradion musiikkipäällikön apulaisena.


title: Pentti Sola

text: Talvisodan sytyttyä Sola määrättiin sotapalvelukseen ja hän palveli joukkueenjohtajana 3./JR 69:ssä. Rykmentti taisteli Syskyjärvellä, mutta siirrettiin helmikuussa 1940 Kollaanjoelle. Puna-armeijan aloitettua rintamalohkolla hyökkäyksen maaliskuun alussa suomalaiset joutuivat käymään ankaria viivytystaisteluja. Sola haavoittui vakavasti ”Rumiluksen” lohkoa puolustaessaan kranaatin sirpaleista maaliskuun 12. päivänä. Hän kuoli saamiinsa vammoihin Niuvanniemen sairaalassa huhtikuussa 1940.


title: Pentti Sola

text: Vuosina 1930-1933 Sola toimitti šakkipalstaa "Ajan Sanassa" ja sen toiminnan päätyttyä "Ajan Suunnassa". Palsta oli arvostettu, ja sillä oli paljon lukijoita. Solan šakkipalstalta sai innoituksen laadintauransa aloittamiseen mm. tuleva huippulaatija Osmo Kaila. Näinä vuosina alkoivat Solan ponnistelut tehtäväšakkitoiminnan järjestämiseksi Suomeen. Hänen aloitteestaan Suomen Shakkiliitto alkoi järjestää vuodesta 1932 lähtien tehtävänlaadinnan vuosikilpailuja. Hän järjesti 1932 myös SSK:ssa laadintakilpailun vasta-alkajille kahdessa ryhmässä, joiden teemoina olivat katko ja pakoruutu. Suomen Shakin tehtäväpalstaa Sola toimitti 1933-1936.


title: Pentti Sola

text: Sola toimitti vuonna 1934 suomalaisia šakkitehtäviä kokoelmaksi, jonka Alain C. White julkaisi osana tunnettua joulusarjaansa. Sarjaan kuuluvat kirjat ovat nykyisin haluttuja keräilykohteita. Sola kuului 1935 perustetun Suomen Tehtäväniekkojen (ST) perustajajäseniin. Hän oli esittänyt yhdistyksen perustamista jo edellisenä vuonna, mutta idea ei vielä tuolloin saanut vastakaikua. Uudistettuaan ehdotuksensa Sola sai tehtäväniekat innostumaan ajatuksesta. Sola johti yhdistyksen toimintaa hahmotelleen kokouksen istuntoa tammikuussa 1935. Kokouksen tuloksena pantiin vireille projekti yhdistyksen sääntöjen laatimiseksi. Osmo Kailan ja Leo Valven laatima sääntöluonnos hyväksyttiin ja yhdistys perustettiin virallisesti ST:n ensimmäisessä virallisessa kokouksessa helmikuussa 1935. Sola toimi yhdistyksen puheenjohtajana vuosina 1938-1939.


title: Pentti Sola

text: Sola oli Suomen Tehtäväniekkojen edustajana Suomen Shakkiliiton hallituksessa. Hän toimi hallituksen varajäsenenä 1938 ja vakinaisena jäsenenä 1939.


title: Pentti Sola

text: Esikoistehtävänsä Sola julkaisi Suomen Shakissa 1924. Kaikkiaan hän laati yhteensä 1148 tehtävää. Tuotannosta valtaosa oli mattitehtäviä ja apumatteja, mutta hän laati myös lopputehtäviä, itsematteja sekä satušakkitehtäviä. Satušakki oli Solan aikana väheksytty tehtävätaiteen laji, mutta Sola lähti rohkeasti tutkimaan aihetta. Ansioistaan laatijana hän sai kansallisen tehtävämestarin arvon 1937.


title: Pentti Sola

text: Suomen Tehtäväniekat kunnioitti Solan syntymän 100-vuotismuistoa järjestämällä 2007–2009 kansainvälisen laadintakilpailun kahdessa ryhmässä, joiden teemat olivat: 2-siirtoiset apumattitehtävät ja satušakki.


title: Pentti Sola

text: Sola oli ensimmäinen suomalainen tehtäväniekka, joka aktiivisesti tutustui tehtävätaiteen moderniin teoriaan. Häntä voidaankin luonnehtia Suomen modernin tehtävätaiteen isäksi. Osmo Kaila piti Solaa merkittävimpänä suomalaisena tehtäväniekkana. Sola luennoi tehtäväšakin teoriasta Suomalaisen Shakkikerhon peli-illoissa 1930-luvulla. Hän oli kuulunut 1930 kerhon perustajajäseniin. Sola keksi myös uusia tehtäväšakillisia teemoja. Eräs hänen keksimistään teemoista on suomalainen Nowotny. Sola tutki 1930-luvun puolivälissä suomalaisen Nowotnyn toteuttamista tehtävissä mahdollisimman vähäisellä materiaalilla. Tutkimuksen tuloksena syntyi mm. seuraavanlainen miniatyyritehtävä:


title: Pentti Sola

text:
Ratkaisu:
1. Txe5! [Uhkaa 2. Df6/Dh4#]
1... Ta8 2. Th5#
1... Txe5 2. Df6#
1... Lxe5 2. Dh4#


title: Alfred John Markiewicz

text: Alfred John Markiewicz (17. toukokuuta 1928 Brooklyn – 8. tammikuuta 1997) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 6. kesäkuuta 1953 ja inkardinoitiin Rockville Centren hiippakuntaan 6. huhtikuuta 1957.


title: Alfred John Markiewicz

text: Markiewicz sai 1. heinäkuuta 1986 nimityksen Rockville Centren vihkipiispaksi sekä Afufenian titulaaripiispaksi, ja piispaksi vihkiminen seurasi 17. syyskuuta. Pääkonsekraattorina toimi John Raymond McGann, jota avustivat James Joseph Daly ja René Arnold Valero. 22. marraskuuta 1994 Markiewicz nimitettiin Kalamazoon piispaksi Michiganiin, ja hänet asetettiin uuteen virkaansa 31. tammikuuta 1995. Hän kuoli 68-vuotiaana virassa.


title: Joshuah Ignathios Kizhakkeveettil

text: Joshuah Ignathios Kizhakkeveettil (s. 24. toukokuuta 1950) on intialainen syyrialais-malankarilaiskatolisen kirkon piispa. Hänet vihittiin papiksi Trivandrumin arkkieparkiaan 2. huhtikuuta 1978 ja nimitettiin sen vihkipiispaksi sekä Nigizubin titulaaripiispaksi 15. huhtikuuta 1998. Piispaksi vihkiminen seurasi 29. kesäkuuta. Pääkonsekraattorina toimi Cyril Baselios Malancharuvil, jota avustivat Geevarghese Timotheos Chundevalel ja Geevarghese Divannasios Ottathengil.


title: Joshuah Ignathios Kizhakkeveettil

text: Kizhakkeveettil sai 2. tammikuuta 2007 nimityksen Mavelikaran piispaksi, jonka virkaan hänet asetettiin 16. helmikuuta.


title: Remídio José Bohn

text: Remídio José Bohn (21. toukokuuta 1950 Feliz – 6. tammikuuta 2018) oli brasilialainen roomalaiskatolinen piispa. Hänet vihki papiksi Porto Alegren arkkihiippakuntaan Alfredo Vicente Scherer 29. marraskuuta 1975. Hänet nimitettiin Porto Alegren vihkipiispaksi sekä Uchi Maiuksen titulaaripiispaksi 18. tammikuuta 2006, ja piispaksi vihkiminen seurasi 17. maaliskuuta. Pääkonsekraattorina toimi Dadeus Grings, jota avustivat Aloísio Sinésio Bohn ja Redovino Rizzardo.


title: Remídio José Bohn

text: Bohn sai 28. joulukuuta 2011 nimityksen Cachoeira do Sulin piispaksi, jonka virkaan hänet asetettiin 26. helmikuuta 2012.


title: John Raymond McGann

text: John Raymond McGann (2. joulukuuta 1924 Brooklyn – 29. tammikuuta 2002) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 3. kesäkuuta 1950 ja nimitettiin Rockville Centren vihkipiispaksi sekä Morosbisduksen titulaaripiispaksi 12. marraskuuta 1970. Piispaksi vihkiminen seurasi 7. tammikuuta 1971. Pääkonsekraattorina toimi Walter Philip Kellenberg, jota avustivat Vincent John Baldwin ja Charles Richard Mulrooney.


title: John Raymond McGann

text: McGann sai 3. toukokuuta 1976 nimityksen Rockville Centren piispaksi, jonka virkaan hänet asetettiin 24. kesäkuuta. Hän jäi eläkkeelle 4. tammikuuta 2000.


title: Antonio José Plaza

text: Antonio José Plaza (21. joulukuuta 1909 Mar del Plata – 11. elokuuta 1987) oli argentiinalainen roomalaiskatolinen arkkipiispa. Hänet vihittiin papiksi La Platan arkkihiippakuntaan 21. joulukuuta 1934 ja nimitettiin Azulin hiippakunnan vihkipiispaksi sekä Doberuksen titulaaripiispaksi 16. toukokuuta 1950. Piispaksi vihkiminen seurasi 25. heinäkuuta. Pääkonsekraattorina toimi Zenobio Lorenzo Guilland, jota avustivat Anunciado Serafini ja Germiniano Esorto.


title: Antonio José Plaza

text: Plaza sai 28. elokuuta 1953 nimityksen Azulin piispaksi, jonka virkaan hänet asetettiin 31. lokakuuta. Hänet nimitettiin 14. marraskuuta 1955 La Platan arkkipiispaksi, ja tähän virkaan hänet asetettiin 17. joulukuuta. Hän osallistui Vatikaanin toiseen kirkolliskokoukseen. Hän jäi eläkkeelle 18. joulukuuta 1985.


title: 2K Marin

text: 2K Marin on yhdysvaltalainen videopelien kehittäjä, jonka pääkonttorit sijaitsevat Novatossa, Marin Countyssa, Yhdysvalloissa ja Canberrassa, Australiassa. 2K Marin on osa 2K Gamesia.


title: Zenobio Lorenzo Guilland

text: Zenobio Lorenzo Guilland (24. joulukuuta 1890 San Andrés de Giles – 12. helmikuuta 1962) oli argentiinalainen roomalaiskatolinen arkkipiispa. Hänet vihittiin papiksi 28. lokakuuta 1914 ja nimitettiin Paranán arkkihiippakunnan johtoon 18. syyskuuta 1934. Piispaksi vihkiminen seurasi 3. maaliskuuta 1935. Pääkonsekraattorina toimi Filippo Cortesi, jota avustivat Miguel de Andrea ja César Antonio Cáneva. Guilland asetettiin virkaansa 23. maaliskuuta.


title: Zenobio Lorenzo Guilland

text: Guilland kuoli 71-vuotiaana virassa. Hänen seuraajakseen arkkipiispana nimitettiin Adolfo Servando Tortolo.


title: Juan Alberto Puiggari

text: Juan Alberto Puiggari (s. 21. marraskuuta 1949 Buenos Aires) on argentiinalainen roomalaiskatolinen arkkipiispa. Hänet vihittiin papiksi Paranán arkkihiippakuntaan 13. marraskuuta 1976 ja nimitettiin sen vihkipiispaksi sekä Turuzin titulaaripiispaksi 20. helmikuuta 1998. Piispaksi vihkiminen seurasi 8. toukokuuta. Pääkonsekraattorina toimi Estanislao Esteban Karlic, jota avustivat Luis Guillermo Eichhorn ja Mario Antonio Cargnello.


title: Juan Alberto Puiggari

text: Puiggari sai 7. kesäkuuta 2003 nimityksen Mar del Platan piispaksi, jonka virkaan hänet asetettiin 10. elokuuta. Hänet nimitettiin 4. marraskuuta 2010 Paranán arkkipiispaksi ja asetettiin uuteen virkaansa 7. maaliskuuta 2011.


title: Arnold Hinds

text: Arnold Hinds (19. maaliskuuta 1896 Iniö – 29. huhtikuuta 1952 Helsinki) oli suomalainen toimittaja, šakinpelaaja, šakkikirjailija ja tehtäväšakin teoreetikko. Omana aikanaan hän oli pätevimpiä henkilöitä lopputehtävien teorian alalla Suomessa. Hän suoritti merkittävän työn kokoamalla tiedot vuoteen 1946 mennessä julkaistuista suomalaisista lopputehtävistä. Työn tuloksena Hinds kirjoitti ja julkaisi Aarne Dunderin kanssa teoksen ”111 suomalaista lopputehtävää”.


title: Arnold Hinds

text: Arnold Hinds syntyi Iniön kunnassa. (Iniö on nykyään osa Paraisten kaupunkia.) Hän valmistui ylioppilaaksi 1916. Sen jälkeen hän opiskeli laki- ja valtiotieteitä aluksi Åbo Akademissa ja sittemmin Helsingin yliopistossa, mutta jätti lopulta opinnot kesken ja suuntautui muille aloille. Hinds loi 35-vuotisen uran šakkitoimittajana. Toimittajana hän kuului mm. Suomen Shakin ja Åbo Underrättelsers Schacktidningin toimituskuntiin. Lisäksi hänellä oli oma šakkipalsta Åbo Underrettälserissä.


title: Arnold Hinds

text: Toimittajan työn ohella Hinds oli merkittävä tehtäväšakin teorian asiantuntija Suomessa. Aluksi hän erikoistui lopputehtäviin. Työnsä ohessa hän keräsi huomattavan lopputehtäväkokoelman. Lopputehtävien tuntijana hänellä oli arvostettu asema myös kansainvälisellä tasolla. 1940-luvun puolivälissä hän alkoi tutustua myös mattitehtävien teoriaan. Pyrkimyksenä hänellä oli nostaa suomalaisen tehtävänlaadinnan yleistä tasoa. Hän sai mm. aikaan sen, että suomalaisen tehtäväterminologian nimikkeitä vakiinnutettiin käyttöön. Siihen asti alan termistö oli ollut hyvin hajanainen ja eri nimikkeiden käyttö oli vaihtelevaa.


title: Arnold Hinds

text: Hinds oli mukana Suomen Tehtäväniekkojen (ST) toiminnassa mukana yhdistyksen perustamisesta (1935) lähtien. Hän istui yhdistyksen hallituksessa useita vuosia toimien mm. varapuheenjohtajana, sihteerinä, taloudenhoitajana ja kirjastonhoitajana. Hän ehdotti 1946, että ST alkaisi julkaista omaa pienimuotoista jäsenlehteä. Ehdotus johti tulokseen ja perustettiin jäsenlehti nimeltä "Suomen Tehtäväniekka", joka vuoden 2011 alusta on ilmestynyt nimellä "Tehtäväniekka".


title: Arnold Hinds

text: Asiantuntemustaan lopputehtävissä Hinds pääsi hyödyntämään toimiessaan tehtävätuomarina kotimaisissa ja kansainvälisissä lopputehtäväkilpailuissa. Hänen merkittävin tuomaritehtävänsä oli Helsingin šakkiolympialaisten laadintakilpailun lopputehtäväryhmän tuomarina 1952. Tuomarina kisassa hänen ohellaan toimivat myös Visa Kivi ja Aarne Dunder. Suomen Tehtäväniekat organisoi Hindsin 50-vuotispäivän kunniaksi 1946 laadintakilpailun lopputehtäville. Kisan tuomarina toimi ansaitusti Hinds itse ja sen voitti suomalainen Julius Gunst. Sittemmin Hinds toimi Aleksis Rautasen ja Ilmari Mäkihovin ohella tuomarina ST:n vuosikilpailussa 1948-1949. Yksinään hän tuomitsi samanaikaisesti pidetyn Suomen Shakin lopputehtävien vuosikilpailun.


title: Arnold Hinds

text: Hinds oli I luokan pelaaja. Hän osallistui useita kertoja Helsingin Shakkiklubin (HSK) kerhoturnauksiin. Syysturnauksessa 1928 hän jakoi II luokan ryhmässä 2. sijaa A. Winterin voittaessa. Keväällä 1930 hän oli kohonnut pelaajana jo I luokkaan ja voitti HSK:n kevätturnauksen I luokan ryhmän. HSK:n samana vuonna järjestämässä niin sanotussa Bogoljubow-turnauksessa, jonka saksalainen suurmestari Efim Bogoljubow voitti, Hinds sen sijaan jäi viimeiseksi. HSK:n syysturnauksessa 1930 hän oli 4. ja kevätturnauksessa 1931 jaetulla 3. sijalla. Hän osallistui pelaajana Helsingin ja Tallinnan väliseen kaupunkiotteluun 1930 ja 1931 voittaen pelinsä kummallakin kerralla. Sittemmin hän voitti vielä maksimituloksella HSK:n 60-vuotisjuhlan kunniaksi pidetyn yli 50-vuotiaille pelaajille järjestetyn ikämestariturnauksen 1946, jossa oli 6 osanottajaa HSK:n klubiturnauksen mestariryhmässä 1947 hän oli 3.


title: Arnold Hinds

text: Pelaajana Hinds oli kiinnostunut käytännön pelin ohella myös avausteoriasta. Hän toimitti kahden vuosikymmenen ajan avausteorialle omistettua palstaa "Schackvärldenissä". Sen ohella Hinds toimitti myös lehden lopputehtäväosastoa.


title: Arnold Hinds

text:
Šakillisista ansioistaan Hinds sai tunnustuksena ensijaossa 1947 šakinhopeisen ansiomerkin.
Hinds kuoli huhtikuussa 1952 sydänhalvaukseen kotonaan Helsingissä.


title: Arnold Hinds

text: Hinds kirjoitti Aarne Dunderin (1914-88) kanssa teoksen ”111 suomalaista lopputehtävää”. Teos sisältää suomalaisia valiolopputehtäviä, jotka on julkaistu vuosina 1890–1946.


title: Eduardo Maria Taussig

text: Eduardo Maria Taussig (s. 4. heinäkuuta 1954 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 3. joulukuuta 1982 ja nimitettiin San Rafaelin hiippakunnan johtoon 21. heinäkuuta 2004. Piispaksi vihkiminen seurasi 25. syyskuuta. Pääkonsekraattorina toimi Jorge Mario Bergoglio, jota avustivat Estanislao Esteban Karlic, Héctor Rubén Aguer, Eduardo Vicente Mirás ja Juan Alberto Puiggari. Taussig asetettiin virkaansa 11. lokakuuta.


title: Mario Antonio Cargnello

text: Mario Antonio Cargnello (s. 20. maaliskuuta 1952 San Fernando del Valle de Catamarca) on argentiinalainen roomalaiskatolinen arkkipiispa. Hänet vihittiin papiksi 8. marraskuuta 1975 ja nimitettiin Oránin hiippakunnan johtoon 7. huhtikuuta 1994. Piispaksi vihkiminen seurasi 24. kesäkuuta. Pääkonsekraattorina toimi Elmer Osmar Ramón Miani, jota avustivat Moisés Julio Blanchoud ja Gerardo Eusebio Sueldo. Cargnello asetettiin virkaansa 16. heinäkuuta.


title: Mario Antonio Cargnello

text: Cargnello sai 24. kesäkuuta 1998 nimityksen Saltan koadjuuttoriarkkipiispaksi, joksi hänet asetettiin 3. syyskuuta. Hänestä tuli 6. elokuuta 1999 Saltan arkkipiispa.


title: 2K Play

text: 2K Play on yhdysvaltalainen videopelien kehittämiseen perustunut yritys. Se on 2K Gamesin tytäryhtiö. Craig McGauley ja Damian Cristiani perusti vuonna 1993 Global Star Softwaren, mutta se myytiin myöhemmin Take-Two Interactivelle ja sen nimi muutettiin 2K Playksi.


title: Gerardo Eusebio Sueldo

text: Gerardo Eusebio Sueldo (21. elokuuta 1936 Rosario – 4. syyskuuta 1998) oli argentiinalainen roomalaiskatolinen piispa. Hänet vihittiin papiksi 9. heinäkuuta 1961 ja nimitettiin Oránin hiippakunnan johtoon 30. huhtikuuta 1982. Piispaksi vihkiminen seurasi 3. heinäkuuta. Pääkonsekraattorina toimi Alfonso Pedro Torres Farías, jota avustivat Ubaldo Calabresi ja Manuel Guirao.


title: Gerardo Eusebio Sueldo

text: Sueldo sai 15. toukokuuta 1993 nimityksen Santiago del Esteron koadjuuttoripiispaksi, jonka virkaan hänet asetettiin 31. lokakuuta. Hänestä tuli 23. marraskuuta 1994 Santiago del Esteron piispa, jona hän toimi, kunnes kuoli 62-vuotiaana virassa.


title: Manuel Guirao

text: Manuel Guirao (4. kesäkuuta 1919 Rafael Obligado – 2. tammikuuta 2005) oli argentiinalainen roomalaiskatolinen piispa. Hänet vihittiin papiksi 5. joulukuuta 1943 ja nimitettiin Oránin hiippakunnan johtoon 31. lokakuuta 1970. Piispaksi vihkiminen seurasi 8. joulukuuta. Pääkonsekraattorina toimi Eduardo Francisco Pironio, jota avustivat Alejo Benedicto Gilligan ja Antonio Quarracino.


title: Manuel Guirao

text: 20. tammikuuta 1981 Guirao sai nimityksen Santiago del Esteron piispaksi, jonka virkaan hänet asetettiin 20. maaliskuuta. Hän jäi eläkkeelle 23. marraskuuta 1994.


title: 2K Sports

text: 2K Sports on yhdysvaltalaisen Take-Two Interactiven urheilupelibrändi. Brändin alla julkaistuja pelisarjoja ovat muun muassa "NBA 2K", "NHL 2K", "MLB 2K" ja "Top Spin".


title: Rubén Héctor di Monte

text: Rubén Héctor di Monte (12. huhtikuuta 1932 Luján – 18. huhtikuuta 2016) oli argentiinalainen roomalaiskatolinen arkkipiispa. Hänet vihittiin papiksi 5. joulukuuta 1954 ja nimitettiin Avellanedan vihkipiispaksi sekä Iomniumin titulaaripiispaksi 13. kesäkuuta 1980. Piispaksi vihkiminen seurasi 16. elokuuta. Pääkonsekraattorina toimi Antonio Quarracino, jota avustivat Luis Juan Tomé ja Luis Eduardo Henríquez Jiménez.


title: Rubén Héctor di Monte

text: Di Monte sai 24. maaliskuuta 1986 nimityksen Avellanedan piispaksi, jonka virkaan hänet asetettiin 1. toukokuuta. Hänet nimitettiin 7. maaliskuuta 2000 Mercedes-Lujánin arkkipiispaksi, ja tähän virkaan hänet asetettiin 26. huhtikuuta. Hän jäi eläkkeelle 27. joulukuuta 2007.


title: Oscar Domingo Sarlinga

text: Oscar Domingo Sarlinga (s. 20. toukokuuta 1963 Buenos Aires) on argentiinalainen roomalaiskatolinen piispa. Hänet vihittiin papiksi Mercedes-Lujániin 30. huhtikuuta 1990 ja nimitettiin sen vihkipiispaksi sekä Uzaliksen titulaaripiispaksi 12. huhtikuuta 2003. Piispaksi vihkiminen seurasi 17. toukokuuta. Pääkonsekraattorina toimi Rubén Héctor di Monte, jota avustivat Jorge Mario Bergoglio ja Emilio Ogñénovich.


title: Oscar Domingo Sarlinga

text: Sarlinga sai 3. helmikuuta 2006 nimityksen Zárate-Campanan piispaksi, jonka virkaan hänet asetettiin 18. helmikuuta.


title: Fernando Carlos Maletti

text: Fernando Carlos Maletti (s. 17. maaliskuuta 1949 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 24. marraskuuta 1973 ja nimitettiin San Carlos de Barilochen hiippakunnan johtoon 20. heinäkuuta 2001. Piispaksi vihkiminen seurasi 18. syyskuuta. Pääkonsekraattorina toimi Jorge Mario Bergoglio, jota avustivat Rubén Oscar Frassia, Raúl Omar Rossi, Horacio Ernesto Benites Astoul ja Jorge Eduardo Lozano.


title: Fernando Carlos Maletti

text: Maletti sai 6. toukokuuta 2013 nimityksen Merlo-Morenon piispaksi, jonka virkaan hänet asetettiin 9. kesäkuuta.


title: Emilio Ogñénovich

text: Emilio Ogñénovich (25. tammikuuta 1923 Olavarría – 29. tammikuuta 2011) oli argentiinalainen roomalaiskatolinen arkkipiispa. Hänet vihki papiksi Mercedesiin Anunciado Serafini 17. joulukuuta 1949. Hänet nimitettiin Bahía Blancan vihkipiispaksi sekä Mibiarcan titulaaripiispaksi 1. lokakuuta 1979, ja piispaksi vihkiminen seurasi 18. marraskuuta. Pääkonsekraattorina toimi Jorge Mayer, jota avustivat Alejo Benedicto Gilligan ja Rómulo García.


title: Emilio Ogñénovich

text: Ogñénovich sai 8. kesäkuuta 1982 nimityksen Mercedesin piispaksi, jonka virkaan hänet asetettiin 10. kesäkuuta. Vuonna 1989 hiippakunnan nimeksi tuli Mercedes-Luján, ja 21. marraskuuta 1997 se korotettiin arkkihiippakunnaksi. Ogñénovich jatkoi sen johtamista arkkipiispana, kunnes jäi eläkkeelle 7. maaliskuuta 2000.


title: Thomas Rayner Dawson

text: Thomas Rayner Dawson (28. marraskuuta 1889 Leeds – 16. joulukuuta 1951) oli englantilainen šakkitoimittaja ja šakkitehtävien laatija. Hän on eräs kaikkien aikojen tuotteliaimmista laatijoista. Hänen tuotantonsa määrä on yli 6400 tehtävää.


title: Thomas Rayner Dawson

text: Thomas Rayner Dawson syntyi Leedsissä. Hänen enonsa James Rayner oli sisarenpoikansa tavoin tunnettu tehtävänlaatija, joka toimitti "British Chess Magazinen" tehtäväpalstaa vuodesta 1889 kuolemaansa 1898 asti. Nuori Thomas sai varhain enoltaan kipinän laadintaharrastukseensa. Hän laati ensimmäisen tehtävänsä jo 11-vuotiaana.


title: Thomas Rayner Dawson

text: Dawson opiskeli Leedsin yliopistossa kemiaa ja valmistui erinomaisin arvosanoin 1913. Varsinaisen elämäntyönsä Dawson teki brittiläisten kuminvalmistajien instituutin tiedusteluosaston palveluksessa. Hän liittyi laitoksen henkilökuntaan tammikuussa 1922. Hän eteni urallaan laitoksen johtajaksi. Dawsonin johdolla kerättiin Croydoniin huomattava kumin ominaisuuksia käsittelevä materiaaliopillinen kirjasto. Hän julkaisi myös useita alaa käsitteleviä tieteellisiä artikkeleita.


title: Thomas Rayner Dawson

text: Sivutoimenaan Dawson työskenteli šakkitoimittajana. Hänen ensimmäinen työpaikkansa tässä tehtävässä oli lopputehtäväpalstan toimittajana "Chess Review"-lehdessä. Hän toimi tässä tehtävässä vuodesta 1909 aina kuolemaansa asti. Sittemmin hän toimitti 1919-1930 toimitti myös lehden satutehtäville omistettua osiota. Palsta irtautui 1931 itsenäiseksi lehdeksi nimeltä "The Fairy Chess Review" ja Dawson jatkoi sen toimittamista vuoteen 1951 asti. Hän toimitti tämän ohella 1922-1931 "The Problemist"-lehteä. Sen jälkeen hän oli vuosina 1931-1951 "British Chess Magazinen" tehtäväpalstan toimittaja. Lisäksi hän kirjoitti artikkeleita useisiin muihin lehtiin. Hänellä oli myös luottamustehtäviä laatijoiden yhdistyksessä. Huomattavin niistä "British Chess Problem Societyn" puheenjohtajuus 1931-1943.


title: Thomas Rayner Dawson

text: Laatijana Dawson oli erittäin tuottelias. Pitkän uransa aikana hän laati 5,320 satutehtävää, 885 mattitehtävää, 97 itsemattitehtävää ja 138 lopputehtävää. Ensimmäisen tehtävänsä, 2-siirtoisen mattitehtävän hän julkaisi 1907. Pääasiassa hän oli kuitenkin omistautunut satušakin teorian kehittämiseen. Siksi häntä kutsuttiinkin satušakin kuninkaaksi. Hän loi pohjan satutehtävätaiteen myöhemmälle yleistymiselle. Hän keksi satutehtäviin monia uusia nappuloita ja ehtoja. Esimerkki hänen keksimästään satunappulasta on heinäsirkka, joka liikkuu ja lyö kuningattaren linjoja pitkin, mutta ainoastaan lähimmän nappulan takaiseen ruutuun, ellei sitä miehitä oma nappula.


title: Thomas Rayner Dawson

text: Dawsonin huomattavimpia saavutuksia olivat 1. palkinnot "L'Echiquier"-lehden kilpailussa 1928 ja "British Chess Federation"-yhdistyksen turnauksessa nro 21 vuonna 1936. Kaikkiaan Dawsonin tehtävistä 120 sai palkinnon ja 211 ansaitsi kunniamaininnan.


title: Thomas Rayner Dawson

text: Viimeisinä vuosina Dawsonin terveys alkoi horjua. Hän kuoli ateroskleroosiin joulukuussa 1951.


title: Luettelo 2K Sportsin peleistä

text: Tämä on Luettelo 2K Sportsin julkaisemista peleistä.


title: Harma

text: Harma on kurikkalainen vuonna 2006 perustettu rockyhtye. Yhtyeessä soittavat J-P Pitkämö (kitara ja laulu), Henkka Mäki (basso), Ari Perkiö (kosketinsoittimet) ja Joni Mäntykoski (rummut). Yhtyeen nimi viittaa elottomiin väreihin ja yhtyeen soittamaan musiikkin, jota luonnehditaan mollivoittoikseksi.


title: Harma

text: Harman ensimmäinen demo on keväällä 2006 tehty "Maailma häpeää meitä". Demolla oli kappaleet "Maailma häpeää meitä", "Hetki" ja "Katse maahan vajoaa". Varsinaiset leipätyöt häiritsivät musiikin tekemistä niin paljon, että yhtye vetäytyi talviteloille loppukesästä 2006 ja demo jäi jakamatta.


title: Harma

text: Henkka, J-P ja Ari harjoittelivat Pitkämönkylän treenikämpällä vanhoja Harma-kappaleita akustiseti vuoden 2008 alussa ja esiintyivätkin "unplugged" ravintola Catchyssä Kurikassa. Akustinen soittaminen oli kuitenkin heidän mielestään "vain jotenkin niin munatonta". Akustinen soittaminen kuitenkin oli yhteissoiton kannalta hyväksi. Yhtyeen rumpaliksi tuli Joni Mäntykoski. Yhteistyö luonnistui ja Harma mallia 2008 oli valmis soittamaan. Harjoittelun ja keikkojen lomassa tehtiin myös uusia kappaleita ja niistä kaksi ilmeistyi keväällä 2009 KurikanKEMU ry:n kokoelmalevyllä.


title: Harma

text: Seuraavana vuonna (2009) yhtye esiintyi monenlaisissa tapahtumissa, pubeissa, ravintoloissa. Uutena aluevaltauksena olivat häät, joiden ohjelmistossa oli myös iskelmiä.


title: Harma

text: Vuonna 2010 Harma äänitti kaksi kappaletta: "Sinun sielusi", josta tehtiin myös parisuhteen päättymisestä kertova musiikkivideo ja "Pirunpelto". Video julkaistiin YouTubessa. Suunnitelmissa oli omakustanteen julkaiseminen, joten sen kappaleiden hiominen vei aikaa loppuvuodesta. Äänitykset tehtiin 2011 alkuvuonna. Levyn masterointi ja miksaus vei loppuvuoden.


title: Harma

text: Vuoden 2012 alku kului levyn julkaisun valmistelussa. Harman esikoisalbumi "Kaihokaupunki" julkaisiin 18. huhtikuuta 2012, julkaisija oli Inverse Records. Albumi sijoittui Suomen virallisella listalla sijalle 25. Levyllä on 10 kappaletta yhtyeen omaa musiikkia: suomalaista melankoliaa ja suuria tunteita.


title: Harma

text: Keväällä 2013 yhtye ilmoitti jäävänsä tauolle.


title: Samettisiipikottarainen

text: Samettisiipikottarainen ("Lamprotornis splendidus") on kottaraisten heimoon kuuluva afrikkalainen varpuslintu.


title: Samettisiipikottarainen

text: Samettisiipikottaraista tavataan hyvin laajalla alueella Länsi-Afrikan rannikolta Keski- ja Itä-Afrikkaan asti. Sen on raportoitu olevan kausittaisesti runsaslukuinen, ja se on luokiteltu elinvoimaiseksi.


title: Viikunakottarainen

text: Viikunakottarainen ("Lamprotornis purpureus") on kottaraisten heimoon kuuluva afrikkalainen varpuslintu.


title: Viikunakottarainen

text: Viikunakottaraista tavataan hyvin laajalla alueella Länsi-Afrikasta Keski-Afrikan pohjoisosien ja Sudanin eteläosien kautta Ugandaan ja Kenian länsiosiin asti. Lajin on kuvattu olevan yleinen ja usein runsaslukuinen, ja se on luokiteltu elinvoimaiseksi.


title: Pronssipääkottarainen

text: Pronssipääkottarainen ("Lamprotornis purpuroptera") on kottaraisten heimoon kuuluva afrikkalainen varpuslintu.


title: Pronssipääkottarainen

text: Pronssipääkottaraista tavataan hyvin laajalla alueella Afrikan itäosissa. Sen on kuvattu olevan yleinen, ja se on luokiteltu elinvoimaiseksi.


title: Pitkäpyrstökottarainen

text: Pitkäpyrstökottarainen ("Lamprotornis caudatus") on kottaraisten heimoon kuuluva afrikkalainen varpuslintu.


title: Pitkäpyrstökottarainen

text: Pitkäpyrstökottaraista tavataan hyvin laajalla alueella Länsi-Afrikan Senegalista Nigerian kautta Sudaniin ja Etelä-Sudaniin asti. Lajin on kuvattu olevan yleinen suurimmassa osassa levinneisyysaluettaan, ja se on luokiteltu elinvoimaiseksi.


title: Peitsipyrstökottarainen

text: Peitsipyrstökottarainen ("Lamprotornis mevesii") on kottaraisten heimoon kuuluva afrikkalainen varpuslintu.


title: Peitsipyrstökottarainen

text: Peitsipyrstökottaraista tavataan laajalla alueella Angolassa, Botswanassa, Malawissa, Mosambikissa, Namibiassa, Etelä-Afrikassa, Sambiassa ja Zimbabwessa. Lajin on raportoitu olevan paikallisesti yleinen, ja se on luokiteltu elinvoimaiseksi.


title: Raitapyrstökottarainen

text: Raitapyrstökottarainen ("Lamprotornis australis") on kottaraisten heimoon kuuluva afrikkalainen varpuslintu.


title: Raitapyrstökottarainen

text: Raitapyrstökottaraista tavataan hyvin laajalla alueella Angolassa, Botswanassa, Mosambikissa, Namibiassa, Etelä-Afrikassa, Swazimaassa ja Sambiassa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Anton Hudobin

text: Anton Valerjevitš Khudobin (; s. 7. toukokuuta 1986 Öskemen, Kazakstanin SNT, Neuvostoliitto) on venäläinen jääkiekkomaalivahti. Hän pelaa NHL-seura Dallas Starsissa, jossa hän toimii joukkueen kakkosmaalivahtina. Hän aloitti NHL-uransa Minnesota Wildissa, joka varasi hänet seitsemännellä kierroksella.


title: Goin’ Crazy

text: Goin’ Crazy on Dizzee Rascalin single, jolla myös duetoi Robbie Williams. Kappaleen sanoittivat Dylan Mills, Robbie Williams, Tim Anderson ja Jamin Wilcox sekä tuotti Tim Anderson ja Jamin Wilcox. Kappale julkaistiin Isossa-Britanniassa digitaalisesti ladattavana 16. kesäkuuta 2013 Dizzee Rascalin tulevan viidennen studioalbumin, The Fifthin ensimmäisenä singlenä.


title: NHL-kausi 1925–1926

text: NHL-kausi 1925–1926 oli National Hockey Leaguen historian yhdeksäs kausi. Sen aikana seitsemän joukkuetta pelasi kukin 36 runkosarjaottelua. Liigaan liittyi uutena joukkueena Pittsburgh Pirates. Lisäksi Hamilton Tigers vaihtoi paikkakuntaa New Yorkiin, ja siitä tuli New York Americans. NHL:n pudotuspelien loppuotteluissa Montreal Maroons kukisti runkosarjan voittaneen alkuperäisen Ottawa Senatorsin yhteismaalein 2–1. Eddie Gerardin valmentama Maroons vei nimiinsä myös Stanley Cupin kukistettuaan finaalisarjassa edellisvuoden mestarin Victoria Cougarsin otteluvoitoin 3–1. Stanley Cup -finaalit pelattiin ensimmäistä kertaa Montreal Forumissa. Vuoden 1926 Stanley Cupin finaalit olivat viimeiset, jolloin muiden kuin NHL-liigan seurat saattoivat enää taistella Stanley Cupin voitosta.


title: NHL-kausi 1925–1926

text: Runkosarjan piste- ja maalipörssin sekä arvokkaimmalle pelaajalle myönnettävän Hart Trophyn voitti Montreal Maroonsin keskushyökkääjä Nels Stewart. Hän keräsi pelaamissaan 36 ottelussa yhteensä 42 tehopistettä, joista 34 oli maaleja ja 8 syöttöpisteitä.


title: NHL-kausi 1925–1926

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
Montreal Maroons NHL:n loppuotteluun yhteismaalein 6-4.


title: NHL-kausi 1925–1926

text: Montreal Maroons voitti NHL:n mestaruuden yhteismaalein 2-1 ja eteni Stanley Cupin loppuotteluun WHL-liigan mestaria Victoria Cougarsia vastaan. Montreal Maroons voitti loppuottelusarjan voitoin 3-1.


title: Elli Saarikko

text: Elli ( Ellen Matilda ) Saarikko, ent. Korhonen (1898 – 1994) oli suomalainen Suodenniemellä syntynyt linja-autonkujettaja ja liikennöitsijä, tiettävästi Suomen ensimmäinen nainen alallaan.


title: Elli Saarikko

text: Kipinä ajokortin ja auton hankkimiseen hevospelin tilalle Elli sai kerran maataloustuotteiden vientimatkalla Tampereelle, kun hevonen pillastui Pispalan mäessä vastaantullutta Paunun onnikkaa. Pilastunutta hevosta rauhoittamaan rientänyt Epilän -vuoron kuljettaja itse Wäinö Paunu tokaisi Ellille: Kuule plikka, kyllä auto on sentään rauhallisempi.


title: Elli Saarikko

text: Toukokuun 26. päivänä 1926 Mouhijärven nimismies myönsi Ellille automobiilikuljettajan ajokortin oikeuttaen kuljettamaan henkilö- ja kuormamobiilia yksityisessä liikenteessä. Samalla kortilla sai ajaa myös moottoripyörää. Insinööriajo oli suoritettu edellisenä päivänä Tyrväällä, katsatusmiehenä oli Lauri Aarnio. Ensimmäinen auto oli Ford matkailuauto. Elli hankki 18.5.1926 Chevrolet Standard Touring-henkilöauton, hinta 30 000 silloista rahaa, Suomen markka ja ryhtyi taksiautoilijaksi kotipitäjässään Suodenniemellä Eero Ylisen ammattikaverina. Tuolloin ei ollut vielä nastarenkaita, eikä teitä aurattu ja siksi Letukkakin nostettiin talviajaksi "pukille", ajoja kyllä olisi ollut. Kyseinen auto paloi 30.6.1927 Kankaanpäässä tankkauksen yhteydessä ohi kulkeneen tupakkamiehen huolimattomuuden vuoksi, mutta ei hätää, toimeliaana Saarikko osti uuden samanlaisen Chevroletin heinäkuun alussa. Kyseisenä vuonna toukokuun 13. päivä oli Ellille myönnetty lupa henkilöiden kuljettamiseen.


title: Elli Saarikko

text: Linja-autoajokorttia varten Elli suoritti tammi - huhtikuussa 1927 autokoulu- ja korjaamokurssin. Suurin huoli linja-autokortin myöntämiselle ei kuitenkaan ollut ajotaito tai tekninen tietämys, vaan tamperlaisen katsastusinsinöörin huoli, että Suomen laki kieltäisi naista ajamasta onnikkaa. Lakipykälät tarkistettiin oikein Helsingistä asti ja linja-autoajokortti Saarikolle myönnettiin huhtikuussa 1929, Elli aloitti linja-auton kuljettajan tehtävät Alpo Korhosen autolla, pari meni naimisiin marraskuussa 1928. Ensimmäisinä vuosina epäilys naisen ajotaitoihin oli kova etenkin miesten keskuudessa, jotkut miehet kuulemma jäivät mieluummin tienposkeen odottamaan V. Keto-Seppälän onnikkaa vaikka tunniksi tuiskuun, kuin hyppäsivät naisen kyytiin. Teiden huonon kunnon ja liukkauden vuoksi myös matkustajat joutuivat joskus työntämään ja lapiohommiin, sekä hakemaan havuja metsästä, että matka saattoi jatkua.


title: Elli Saarikko

text: Noina vuosikymmeninä linja-autonkuljettaja oli reitin varrella asuvien palvelija, usein piti Ellinkin tuoda Tampereelta milloin mekkokangasta, kenkiä, lääkkeitä tai toimittaa virastoissa paperiasioita ihmisille. No, silloin ihmiset muutenkin auttoivat toisiaan, jopa tuntemattomia.


title: Elli Saarikko

text: Laviaan Korhosen pariskunta muutti 1931 ensin autoaseman ja pian Yli-Antilan talon sivurakennukseen, Alpo ajoi pirssiä, Elli onnikkaa. Valitettavasti väkijuoma vei miehen ja niin liikenneluvat siirrettiin Ellin nimiin 1934, muussa tapauksessa yritys olisi pitänyt myydä. Elli Saarikko asui vielä joitakin vuosia tyttärineen Laviassa, hän muutti Tampereelle 1958 Hatanpäänvaltatielle. Ellin sisar Anni Saarikko ajoi myös aluksi omaa taksiaan Laviassa, mutta Tampereelle muuton jälkeen siirtyi sisarensa yritykseen linja-autonkuljettajaksi. Anni Saarikko sai ammattimaisen autokortin 1937, Annin liikenneopetus oli ostoehtona uudelle Chevrolet Master Sp.Sedan autolle: vakiovarustein ja työkaluin, tummansininen väritys ja Goodyearin renkaat Kauppasumma Chevylle oli 45000,00 markkaa sekä Ellin omistama Chevrolet Touring, maksu käteinen autoa toimitettaessa, kaupanteko päivä 27.11.1934, myyjä Tampereen Autotuonti O/Y.


title: Elli Saarikko

text: Ennen sotia Saarikolla oli käytössä toukokuun 14. 1938 ostettu Volvo-merkkinen seka-auto, ns. talonpoikaisauto 9 + 1 hengelle ja Chevrolet-linja-autot, 18 paikkainen LT ja 25 hengen Dual. Sodan jälkeen oli vaikea saada renkaita, Ellikin joutui ostamaan 174600 silloista markkaa maksavan Citroén kuorma-auton saadakseen vararenkaita. Sodan jälkeen kalustoa päästiin lisäämään ja koska linja-autokyytien kysyntä kasvoi, kasvoi myös E. Saarikonkin henkilöstömäärä, mutta edelleen Elli ajoi itse kuljettajien lomatuuraukset ja muut mahdolliset "äkkilähdöt".


title: Elli Saarikko

text: E. Saarikko liikennöi Tampere–Nokia–Siuro–Mouhijärvi–Suodenniemi–Lavia–Kankaanpää linjalla ja harjoitti myös paikallisliikennettä Kankaanpään, Lavian ja Suodenniemen alueilla. Kuusikymmentäluvulla yleistyi koululaisvuorot, tilauliikennettä E. Saarikolla oli ympäri Suomen, Ruotsiin ja silloiseen Leningradiin.


title: Elli Saarikko

text: E. Saarikko myi yrityksensä 1972 kohta 75-vuotiaana Länsilinjat Oy:lle. Kalustoon kuului myyntihetkellä yhdeksän autoa ja yrityksen palveluksessa oli 11 kuljettajaa.


title: Shut Up and Drive

text: Shut Up and Drive on barbadoslais-artisti Rihannan single hänen kolmannelta studioalbumilta, Good Girl Gone Badiltä. Albumin toisena singlenä se julkaistiin Yhdysvaltain radiokanavilla 13. toukokuuta 2007 ja Isossa-Britanniassa se julkaistiin fysikaalisesti 27. elokuuta 2007. Kappaleen sanoittivat Carl Sturken, Evan Rogers, Bernard Sumner, Peter Hook, Stephen Morris ja Gillian Gilbert, kun taas kappaleen tuottamisesta vastasivat Sturken ja Rogers. "Shut Up and Drive" on pop rockia, R&B:tä ja uutta aaltoa yhdistelevä kappale, joka jäljittelee voimakkaasti 1970- ja 1980-luvun musikaalisia tyylejä. Kappaleen sanoitukset sisältävät viittauksia autoihin sekä autonosiin, joihin kuuluu esimerkiksi 57' Cadillac.Kappaleen musiikkivideossa Rihanna nähdään korjaamassa autoa ja tanssimassa huoltoasemalla.


title: Saarto (sodankäynti)

text: Saarto on laaja käsite piiritykselle, joka on voinut tarkoittaa linnoituksen ympärille kokoontunutta vihollisjoukkoa, joka on katkaissut tai pyrkinyt karkaisemaan puolustajan yhteydet oman puoleen sotilaisiin ja huoltoon. Suomen kielessä toisen maailmansodan aikana vakiintui käyttöön sana motti, joka tarkoittaa pientä piiritystä. Motit johtuivat siitä, ettei suomalaisilla joukoilla ollut riittävän raskasta aseistusta tai ylivoimaa tai tarvetta laukaista mottia, vaan neuvostoliittolaisia piirittämällä pyrittiin siihen, että niiden huollon katkettua ne olisivat joutuneet antautumaan. Kuitenkin neuvostoliittolaiset yrittivät huoltaa saarrettuja sotilaitaan ilmasta.


title: Saarto (sodankäynti)

text: Laajassa mielessä käsitettä saarto käytetään kuvaamaan laajojen alueiden piirittämistä. Yksi Suomen toisen maailmansodan aikaisiin tapahtumiin liittyvä saarto oli Leningradin piiritys.


title: Saarto (sodankäynti)

text: Nykyaikaisessa sodankäynnissä, jossa pyritään saamaan maahanlaskujoukkoja, joko laskuvarjojoukkoja suoraan lentokoneesta pudottamalla tai lentokoneesta hyppäämättä kuljetuskoneiden avulla muita joukkoja, puolustaja pyrkii saartamaan hyökkääjät, jotka ovat ilmakuljetusvaatimusten vuoksi keveämmin aseistettuja kuin kokonaan maata pitkin kulkevat puolustajat. Tällaisessa tilanteessa hyökkääjän on pyrittävä ajalliseen ja paikalliseen ilmaherruuteen turvatakseen saarretuille tai saarrettaville joukoilleen huollon ja täydennykset.


title: Esa Holopainen (sarjakuvantekijä)

text: Esa Holopainen (s. 1958) on suomalainen sarjakuvapiirtäjä ja kuvittaja. Hän on piirtänyt sarjakuvia ja pilakuvia mm. Contactor-lehteen, Lintumies-lehteen, Oulun ylioppilaslehteen, Kansan tahtoon, Kalevaan, Lihatalouslehteen, Rakentaja-lehteen, Maatilan Pellervoon ja Ilta-Sanomiin.


title: Alejo Benedicto Gilligan

text: Alejo Benedicto Gilligan (7. toukokuuta 1916 – 17. heinäkuuta 2007) oli argentiinalainen roomalaiskatolinen piispa. Hänet vihittiin papiksi 6. joulukuuta 1942 ja nimitettiin Nueve de Julion hiippakunnan johtoon 19. heinäkuuta 1969. Piispaksi vihkiminen seuerasi 4. lokakuuta. Pääkonsekraattorina toimi Antonio Quarracino, jota avustivat Raúl Francisco Primatesta ja Eduardo Francisco Pironio.


title: Alejo Benedicto Gilligan

text: Gilligan jäi eläkkeelle 28. elokuuta 1991.


title: Martín de Elizalde

text: Martín de Elizalde (s. 23. lokakuuta 1940 Buenos Aires) on argentiinalainen roomalaiskatolinen piispa. Hän liittyi benediktiineihin 11. helmikuuta 1961 ja sai pappisvihkimyksensä 9. tammikuuta 1971. Hänet nimitettin Nueve de Julion hiippakunnan johtoon 6. heinäkuuta 1999, ja piispaksi vihkiminen seurasi 14. syyskuuta. Pääkonsekraattorina toimi Carlos Walter Galán Barry, jota avustivat Emilio Ogñénovich ja Estanislao Esteban Karlic. De Elizalde asetettiin virkaansa 15. syyskuuta.


title: Naapurit

text:
Naapurit on vuodesta 2003 alkaen verkossa ilmestynyt sarjakuva. Sarjan tekijä Esa Holopainen.
Sanomalehti Kaleva on julkaissut Naapureita verkkosivuillaan vuodesta 2007 lähtien kuudesti viikossa. Sarja ilmestyy myös paikallislehti Tervareitin paperiversiossa kahdesti viikossa. Naapurien kotisivuilla strippejä on ilmestynyt jo yli 3000.


title: Agustín Adolfo Herrera

text: Agustín Adolfo Herrera (28. elokuuta 1912 Tucumán – 18. heinäkuuta 2000) oli argentiinalainen roomalaiskatolinen piispa. Hänet vihittiin papiksi 27. maaliskuuta 1937 ja nimitettiin Nueve de Julion hiippakunnan johtoon 13. maaliskuuta 1957. Piispaksi vihkiminen seurasi 11. toukokuuta. Pääkonsekraattorina toimi Carlos Francisco Hanlon, jota avustivat Juan Carlos Aramburu ja Adolfo Servando Tortolo.


title: Agustín Adolfo Herrera

text: Herrera sai 24. heinäkuuta 1961 nimityksen Jujuyn koadjuuttoripiispaksi ja Tanaiksen titulaaripiispaksi. Hänet nimitettiin 8. syyskuuta 1965 San Franciscon piispaksi, jonka virkaan hänet asetettiin 9. lokakuuta. Hän osallistui Vatikaanin toiseen kirkolliskokoukseen ja jäi eläkkeelle 2. joulukuuta 1988.


"Maksim Tankin mukaan nimetty" Valko-Venäjän kasvatustieteellinen valtionyliopisto (, ) on opettajankoulutukseen erikoistunut korkeakoulu Valko-Venäjän pääkaupungissa Minskissä. Yliopistossa on 13 tiedekuntaa ja muutamia erillislaitoksia. Opiskelijoita on noin 20 000.


title: Valko-Venäjän kasvatustieteellinen valtionyliopisto

text: Korkeakoulun juuret ovat vuonna 1914 perustetussa Minskin opettajankoulutuslaitoksessa. Vuodesta 1931 se oli itsenäinen valtiollinen opettajankoulutusinstituutti. Valko-Venäjän itsenäistyttyä se sai 1993 vuonna yliopiston statuksen, ja vuonna 1995 aiemmin Maksim Gorkille nimetty korkeakoulu nimettiin valkovenäläisen runoilijan Maksim Tankin mukaan. Kasvatustieteellisen yliopiston päärakennus sijaitsee nyt Minskin ydinkeskustassa Itsenäisyyden aukiolla. Vuonna 1990 valmistuneen rakennuksen suunnittelivat arkkitehdit G. Zaborski (1909–1999), V. Nikitin, I. Martšenko ja insinööri G. Basinkevitš. Monet muut yliopiston rakennukset sijaitsevat toisaalla Minskissä.


title: Eugenio Santiago Peyrou

text: Eugenio Santiago Peyrou (29. lokakuuta 1913 Buenos Aires – 2. maaliskuuta 2005) oli argentiinalainen roomalaiskatolinen piispa. Hänet vihittiin salesiaanien papiksi 17. joulukuuta 1939 ja nimitettiin Comodoro Rivadavian hiippakunnan johtoon 24. kesäkuuta 1964. Piispaksi vihkiminen seurasi 16. elokuuta. Pääkonsekraattorina toimi Carlos Mariano Pérez Eslava, jota avustivat Miguel Raspanti ja Victorio Manuel Bonamín.


title: Eugenio Santiago Peyrou

text: Peyrou osallistui Vatikaanin toiseen kirkolliskokoukseen. Hän erosi tehtävistään piispana 19. helmikuuta 1974.


title: Joaquín Gimeno Lahoz

text: Joaquín Gimeno Lahoz (s. 6. lokakuuta 1948 La Mata de Olmos) on Argentiinassa toimiva espanjalainen roomalaiskatolinen piispa. Hänet vihki papiksi Teruelin (-Albarracínin) hiippakuntaan Victorio Oliver Domingo 29. kesäkuuta 1973. Hänet nimitettiin Comodoro Rivadavian hiippakunnan johtoon 15. heinäkuuta 2010, ja piispaksi vihkiminen seurasi 15. lokakuuta. Pääkonsekraattorina toimi Domingo, jota avustivat Virginio Domingo Bressanelli ja Antonio Angel Algora Hernando.


title: Fuleco

text: Fuleco on vuoden 2014 jalkapallon MM-kilpailujen virallinen maskotti. Fuleco esittää brasilianpallovyötiäistä. FIFAn mukaan Fuleco on syntynyt 1. tammikuuta 2010.


title: Fuleco

text: Brasilialaiset saivat äänestää MM-kilpailujen virallisen maskotin nimestä. Fuleco saavutti 48 % annetuista äänistä voittaen Zuzecon ja Amijubin. Fulecon nimi tulee sanojen "futebol" ja "ecologia" yhdistelmästä. Fuleco edustaa brasilialaisuutta, luontoa, ystävällisyyttä ja intohimoa jalkapalloa kohtaan.


title: Kaarakaksikko

text: Kaarakaksikko ("Wheeler Dealers") on brittiläinen tositelevisiosarja, joka keskittyy autojen kunnostamiseen ja myymiseen. Ohjelman jaksoissa ostetaan halvalla kunnostusta kaipaava auto, joka yleensä on oman lajinsa klassikkoauto. Sen jälkeen auto kunnostetaan ja korjataan ammattitaitoisesti itse, jonka jälkeen ohjelman lopuksi auto pyritään myymään voitolla eteenpäin.


title: Kaarakaksikko

text: Sarjassa autoja ostaa Mike Brewer ja autot kunnostaa mekaanikko Edd China. Sarjaa on näytetty Suomessa televisiossa ainakin Nelosella, Jimillä (nimellä Kaarakaksikko), Discovery Channelilla ja Kutosella.


title: Kaarakaksikko

text: Sarja on poikinut myös spin-off-televisiosarjan nimeltään "Wheeler Dealers Trading Up", jossa Mike Brewer yksinään kiertää maailman eri maissa ostamassa ja kunnostamassa eteenpäin myytäviä autoa. Tässä sarjassa Mike tekee itse autojen kunnostukset (mikäli kunnostusta tarvitaan), mutta kunnostukset ovat alkuperäissarjaan verrattuna kevyempiä ja lähinnä kosmeettisia.


title: Max Frelander

text: Max Georg Frelander (23. huhtikuuta 1881 Helsinki – 29. tammikuuta 1949) oli suomalainen jugend-tyylisiä rakennuksia suunnitellut arkkitehti.


title: Max Frelander

text: Frelander pääsi ylippilaaksi 1899 ja valmistui arkkitehdiksi Helsingin Polyteknillisestä opistosta 1903.


title: Max Frelander

text: Frelander työskenteli aluksi sisustusarkkitehtina Lars Sonckin ja Armas Lindgrenin arkkitehtioimistoissa avustaen muun muassa Sonckia Pörssitalon koristesuunnittelussa. Vuodesta 1912 alkaen hänellä oli joitain vuosia oma toimisto Helsingin Pörssitalossa.


title: Max Frelander

text: Frelander toimi opettajana Helsingin Puuseppäkoulussa 1907–1915 ja Taideteollisuuskeskuskoulun huonekaluosaston johtajana 1909–1928.


title: Virginio Domingo Bressanelli

text: Virginio Domingo Bressanelli (s. 1. toukokuuta 1942 Berabevú) on argentiinalainen roomalaiskatolinen piispa. Hän liittyi dehoniaaneihn 29. syyskuuta 1964 ja sai pappisvihkimyksensä 17. joulukuuta 1966. Hänet nimitettiin Comodoro Rivadavian hiippakunnan johtoon 19. helmikuuta 2005, ja piispaksi vihkiminen seurasi 13. toukokuuta. Pääkonsekraattorina toimi Pedro Luis Ronchino, jota avustivat Marcelino Palentini ja Miguel Esteban Hesayne.


title: Virginio Domingo Bressanelli

text: Bressanelli sai 10. helmikuuta 2010 nimityksen Neuquénin koadjuuttoripiispaksi, ja 8. marraskuuta 2011 hänestä tuli sen piispa.


Valko-Venäjän lääketieteellinen valtionyliopisto (, ) on lääkärien, hammaslääkärien ja muiden lääketieteen ammattilaisten koulutukseen keskittynyt yliopisto Valko-Venäjän pääkaupungissa Minskissä.


Valko-Venäjän lääketieteellinen valtionyliopisto on tunnetuin maan kaikkiaan neljästä lääketieteellisestä yliopistosta. Minskissä koulutetaan myös ulkomaalaisia opiskelijoita yleislääketieteen, hammaslääketieteen, ennalta ehkäisevän lääketieteen tai farmasian osaajiksi. Yliopistossa opiskelee noin 6 500 opiskelijaa.


title: Saksan Grand Prix 2013

text: Saksan Grand Prix 2013 (virallisesti Formula 1 Grosser Preis Santander von Deutschland 2013) oli Formula 1 -kauden 2013 yhdeksäs osakilpailu, joka ajettiin 7. heinäkuuta Nürburgringin moottoriradalla Saksassa.


title: Saksan Grand Prix 2013

text: Marussian kolmoskuljettaja Rodolfo González ajoi perjantain ensimmäisissä vapaissa harjoituksissa Jules Bianchin tilalla.


title: Saksan Grand Prix 2013

text: Aika-ajoissa paalulle ajoi Mercedeksen Lewis Hamilton. Toiseksi ajoi Red Bullin hallitseva maailmanmestari Sebastian Vettel ja kolmanneksi viimeistä kauttaan sarjassa ajava Red Bullin Mark Webber. Suomalaisista Lotuksen Kimi Räikkönen sijoittui neljänneksi ja Williamsin Valtteri Bottas sijalle 17. Aika-ajon toiseen osioon eivät yltäneet Caterhamin, Williamsin eikä Marussian kuskeista kumpikaan. Kolmanteen osioon eivät yltäneet McLarenin, Force Indian ja Sauberin kuskit eikä myöskään Toro Rosson Jean-Éric Vergne. Saksassa ajettiin voittokamppailun kannalta yksi vuoden mielenkiintoisimpia kilpailuja. Lämmin sää leimasi Nürburgringilla ajettavaa kisaviikonloppua, mistä johtuen kuumat olosuhteet hyvin hallinnut Lotus-talli nostettiin jo etukäteisarvioissa jopa voittajasuosikiksi asti. Kimi Räikkösen ja Romain Grosjeanin hyvä aika-ajosuoritus - neljäs ja viides - antoikin odottaa hyvää kilpailua. Lewis Hamilton otti paalupaikan, mutta menetti sijansa heti kilpailun startin jälkeen Sebastian Vettelille ja Mark Webberille. Vain parin kierroksen jälkeen, hyvin kilpailun aloittanut Felipe Massa puolestaan spinnasi ja joutui jättämään kilpailunsa kesken. Webberin kilpailu meni pilalle ensimmäisellä varikkopysähdyksellä, kun huonosti kiinnitetty takarengas irtosi varikkosuoralla ja osui siellä seisseeseen kuvaajaan, joka kuitenkin selvisi tilanteesta vammoitta. Webber itse hyötyi myöhemmin kilpailun aikana koetusta turva-autojaksosta siinä määrin, että onnistui viimeiseltä sijalta nousemaan lopulta seitsemänneksi. Webberin tallikaveri Vettel puolestaan johti kilpailua suurimman osan ajasta, saaden kuitenkin kovan haasteen molemmilta Lotus-kuljettajilta. Ongelma KERS-järjestelmässä aiheutti Vettelille jonkin verran huolta, mutta saksalainen ajoi kotikisassaan mestarin elkein ja voitti ensimmäistä kertaa urallaan kotiyleisönsä edessä. Räikkönen sijoittui toiseksi ja Grosjean kolmanneksi, viimeksi mainitun päästettyä Räikkösen - tallin toivomuksesta - ohitseen vain muutama kierros ennen maalia. Räikkönen olisi kenties voinut haastaa Vettelin paremmin kilpailun voitosta, mikäli Grosjean olisi tallin toivomusten mukaisesti laskenut suomalaisen ohitseen kun sitä ensimmäisen kerran pyydettiin. McLaren-kuljettajat Jenson Button ja Sergio Pérez ajoivat molemmat hyvän kilpailun, sijoittuen kuudenneksi ja kahdeksanneksi.


title: Suippopyrstökottarainen

text: Suippopyrstökottarainen ("Lamprotornis acuticaudus") on kottaraisten heimoon kuuluva afrikkalainen varpuslintu.


title: Suippopyrstökottarainen

text: Suippopyrstökottaraista tavataan hyvin laajalla alueella Angolassa, Botswanassa, Kongon demokraattisessa tasavallassa, Namibiassa, Tansania ja Sambiassa. Lajin kannan kokoa ei tiedetä, mutta sen on kuvattu olevan yleisin losikottaraislaji joillain alueilla. Se on luokiteltu elinvoimaiseksi.


title: Vuoronnus

text: Vuoronnus eli skedulointi () tarkoittaa tietotekniikassa seuraavaksi suoritettavan työn, prosessin tai säikeen valintaa. Valinnan tekee vuorontaja eli skeduleri ().


title: Vuoronnus

text: Vuoronnus tapahtuu varsinkin isoissa järjestelmissä usealla eri tasolla. Ylin taso, jota henkilökohtaisissa järjestelmissä ei yleensä ole tai sitä ei käytetä, on työn valinta ajoon. Työ () tarkoittaa tässä ennalta valmisteltua ohjelman ajoa. Tällöin käyttäjä ei ohjaa ohjelman toimintaa, vaan ohjelma käynnistetään automaattisesti joko haluttuna aikana tai koneen kuormituksen sen salliessa. Ohjelman lähtötiedot annetaan työn kuvauksessa, samoin ohje siitä, minne tulokset talletetaan. Tämäntyyppisiä ohjelmia käytetään nykyään lähinnä ajastettuina ohjelmina, jolloin haluttu toiminto (esimerkiksi varmuuskopion otto massamuisteilta) halutaan tapahtuvan automaattisesti aina tiettynä aikana. Suurteholaskennassa voidaan käyttää myös kuormituksen perusteella tapahtuvaa jonon purkamista.


title: Vuoronnus

text: Kun käyttäjä käynnistää ohjelman tai työ on valittu ajoon, siitä tulee prosessi. Prosessien (tai säikeiden) vuorontaminen on se vuoronnustaso, johon tavallisesti viitataan. Tämäkin taso voidaan jakaa osiin siten, että käyttöjärjestelmän ytimessä on pieni algoritmi, joka päättää, mikä on seuraava ajettava prosessi, mutta toinen, harvemmin ajettava prosessi voi muuttaa ajossa olevien prosessien prioriteetteja jonkin algoritmin mukaan. Tyypillisesti järjestelmässä on tällöin prosesseja, joiden prioriteetti on vakio, ja niitä, joiden prioriteettia voidaan muuttaa. Esimerkiksi laiteajurit ja prioriteetinlaskentaohjelma ovat sellaisia, joiden prioriteetin muutos voisi sekoittaa koko järjestelmän.


title: Vuoronnus

text: Säikeiden vuoronnus voidaan hoitaa joko käyttäjän tai käyttöjärjestelmän tasolla. Mikäli säikeitä vuoronnetaan käyttäjän tasolla, käyttöjärjestelmä vuorontaa prosesseja, ja prosessin sisällä oleva rutiini vuorontaa sen sisäisiä säikeitä. Tämän tavan varjopuolena on mm. se, että jos yksikin säie jää odottamaan oheislaitetta, koko prosessi jää odottamaan sitä, jolloin mikään säie ei pääse jatkamaan, ennen kuin oheislaite on vastannut. Toisaalta, jos prosessin sisäinen vuoronnus ei ole irrottavaa (), tällä tavalla voidaan välttää monia rinnakkaisuuden tuomia ongelmia kuten poissulkeminen ja lukkiutuminen. Jos säikeitä vuoronnetaan käyttöjärjestelmän tasolla, ei prosesseja enää vuoronneta, vaan jokaisen prosessin sisällä on vähintään yksi säie. Tässä vaihtoehdossa säikeen tekemä oheislaitekutsu ei pysäytä koko prosessia. On myös mahdollista käyttää molempia tapoja yhtä aikaa.


title: Vuoronnus

text: Näiden lisäksi vuoronnukseen vaikuttaa se, miten virtuaalimuisti () ja heittovaihto () toimivat.


title: Vuoronnus

text: Jatkossa prosessilla viitataan pienimpään vuoronnettavaan yksikköön, joka monissa nykyjärjestelmissä on säie.


title: Vuoronnus

text: Vuoronnusmenetelmä voi olla joko irrottava () tai ei-irrottava. Irrottava vuoronnusmenetelmä tarkoittaa sitä, että käyttöjärjestelmä voi milloin tahansa vaihtaa ajossa olevan prosessin tilalle toisen. Jos järjestelmä ei ole irrottava, prosessi voi vaihtua vain ajossa olevan prosessin myötävaikutuksella. Käytännössä tämä tarkoittaa sitä, että prosessi tekee sellaisen käyttöjärjestelmäpyynnön, jota sen on jäätävä odottamaan tai että se kutsuu erityistä käyttöjärjestelmän palvelua (esimerkiksi ), jolla se ilmoittaa antavansa vuoron toiselle prosessille.


title: Vuoronnus

text: Toinen pääluokitustapa on vuoronnuksen dynaamisuus () ja staattisuus (). Dynaaminen vuoronnus tarkoittaa ajoaikana tehtävää vuoronnusta. Tällöin prosesseista ei tarvita yleensä muuta tietoa kuin mitä ajoaikana on voitu kerätä ja prioriteetilla on osoitettu. Staattinen vuoronnus tehdään etukäteen, ja sen tekemiseen tarvitaan tarkkoja tietoja prosessien käyttäytymisestä. Sen avulla voidaan kuitenkin osoittaa järjestelmän täyttävän ajoitukselle asetetut vaatimukset.


title: Vuoronnus

text: Menetelmien yhteydessä mainittu prioriteetti () eli etuoikeus ilmaistaan tavallisesti kokonaislukuna, mutta järjestelmästä riippuu, onko suuri arvo iso vain pieni prioriteetti. Esimerkiksi Unix-tyyppisissä järjestelmissä prosessien suurimmat prioriteetit ovat lukuarvoltaan negatiivisia.


title: Vuoronnus

text: Kiinteän prioriteetin () menetelmässä jokaiselle prosessille on asetettu prioriteetti, jota ei ajon aikana muuteta.


title: Vuoronnus

text: Kiinteän prioriteetin menetelmässä ajossa on aina se prosessi, jonka prioriteetti valintavaiheessa on ollut korkein. Mikäli kyseessä on irrottavaa vuoronnusta käyttävä järjestelmä (, FPPE), ajossa olevan prosessin prioriteetti on aina suurin, sillä korkeamman prioriteetin prosessin herätessä käyttöjärjestelmä irrottaa alempiprioriteettisen prosessin ja antaa vuoron korkeimman prioriteetin prosessille.


title: Vuoronnus

text: Kiinteän prioriteetin menetelmä toimii hyvin pienissä järjestelmissä, joissa prosessit tunnetaan etukäteen. Erityisesti irrottavana se on yleisin reaaliaikaskedulointimenetelmä sulautetuissa järjestelmissä. Se on myös helppo toteuttaa teknisesti.


title: Vuoronnus

text: Järjestelmän varjopuolena on se, että se ei ole reilu. Toisin sanoen jokin prosessi voi jäädä kokonaan ilman suoritinaikaa, ja syntyy niin sanottu nälkiintymistilanne. Menetelmä ei myöskään sovi kovin hyvin interaktiiviseen toimintaan.


title: Vuoronnus

text: Vaihtuvan prioriteetin () menetelmissä prosessien prioriteetteja muutetaan niiden käyttäytymisen mukaan.


title: Vuoronnus

text: Esimerkki: Unix-sukuisissa käyttöjärjestelmissä prosessin prioriteetti lasketaan sen perusteella, miten paljon se kuluttaa suoritinaikaa. Mitä enemmän aikaa kuluu, sitä pienempi prioriteetti. Tämä toimii hyvin interaktiivisessa toiminnassa, jossa suuri osa ajasta kuluu käyttäjän toimenpiteitä odottaessa, mikä tarkoittaa prioriteetin pysyvän korkeana. Näin käyttömukavuus kasvaa, kun vastaus tulee nopeasti. Pitkien laskenta-ajojen prioriteettia taas lasketaan, jotta muut toiminnot toimisivat häiriöttä. Järjestelmä on myös reilu, sillä jos prosessi ei saa aikaa, sen prioriteetti nousee automaattisesti, kunnes se taas alkaa saada aikaa.


title: Vuoronnus

text:
Vaihtuvan prioriteetin järjestelmä ei sovi reaaliaikajärjestelmien vuoronnukseen, koska vasteaikoja ei voida taata prioriteettien muuttuessa.
Tämän takia joissain järjestelmissä korkeimmat prioriteettitasot ajetaan kiinteän prioriteetin vuoronnuksella, ja yksi näistä korkeaprioriteettisista prosesseista muuttaa tarvittaessa alemmalla prioriteetilla olevien ohjelmien prioriteetteja. Tällainen vuoronnus on esimerkiksi Windows NT -järjestelmässä ja sen jälkeläisissä.


title: Vuoronnus

text: Tyypillisesti vaihtuvan prioriteetin menetelmissä prioriteetit lasketaan uudestaan säännöllisin väliajoin. Näiden laskentojen välissä järjestelmä toimii kuin kiinteäprioriteettinen vuoronnus.


title: Vuoronnus

text: Jonomenetelmässä (, FIFO, myös , FCFS) vuoron saa se prosessi, joka on odottanut pisimpään eli tullut jonoon ensimmäisenä. Saatuaan vuoron prosessia ajetaan, kunnes se itse luovuttaa vuoron pois (ei-irrottava vuoronnus).


title: Vuoronnus

text: Kiertovuorottelumenetelmässä (, RR) valinta tapahtuu samalla tavalla kuin jonomenetelmässä, mutta prosessi saa käyttää aikaa korkeintaan jonkin tietyn aikaviipaleen verran. Tämän jälkeen prosessia vaihdetaan ja ajossa ollut prosessi laitetaan jonon viimeiseksi. Käytännössä tämä on jonomenetelmästä tehty irrottavaa vuoronnusta toteuttava menetelmä.


title: Vuoronnus

text: Kumpikaan järjestelmistä ei sovi reaaliaikakäyttöön. Jonomenetelmässä yksi prosessi voi viedä kaiken ajan, mutta ennen pitkää muutkin saavat vuoronsa. Kiertovuorottelu on reilumpi, mutta senkin vasteajat ovat suhteellisen huonoja.


title: Vuoronnus

text: Nämä järjestelmät ovat helppoja toteuttaa, mutta harvinaisia käytännössä. Niitä käytetään kuitenkin esimerkiksi prioriteettijärjestelmien kanssa ratkaisemaan, mikä samaprioriteettisista ohjelmista otetaan ajoon.


title: Vuoronnus

text: Lyhyin tehtävä ensin (, SRT) -menetelmässä valitaan ajoon aina se työ, jonka arvioitu jäljellä oleva ajoaika on lyhin. Teoreettisesti tämä on varsin hyvä, jos mittapuuna on suoritettujen töiden määrä aikayksikössä. Varjopuolena on se, että jokaisesta työstä tulisi tietää, miten kauan se kestää. Tätä taas ei voi mitenkään päätellä itse ohjelmasta, vaan käyttäjän pitää antaa aika-arvio.


title: Vuoronnus

text: Menetelmä ei ole reilu, sillä pitkä työ voi jäädä aina lyhyempien töiden jalkoihin.


title: Vuoronnus

text: Tätä menetelmää on vaikea soveltaa prosesseihin, ellei kyseessä ole pieni järjestelmä, jonka prosessit tunnetaan hyvin. Tyypillisesti menetelmää on käytetty töiden (eräajojen) skeduloinnissa. Tällöin lyhyet työt on ajettu ensin, jonka jälkeen on annettu pitkille töille vuoro. Jotta käyttäjälle ei tulisi kiusausta laittaa aina lyhyttä arviota ajoajaksi, menetelmästä on versioita, jotka katkaisevat työn arvioidun ajan jälkeen.


title: Vuoronnus

text: Lähin määräaika ensin (, EDF) -menetelmässä ajoon valitaan se prosessi, jonka (seuraava) määräaika on lähinnä. Tarkoituksena on näin huolehtia siitä, että reaaliaikaisuus saadaan toteutettua. Tällaista vuoronnusta käyttävät järjestelmät ovat harvinaisia, vaikka menetelmä on teoriassa optimaalinen yksisuoritinjärjestelmissä.


title: Vuoronnus

text: Mikäli järjestelmässä on vain periodisia () eli sellaisia prosesseja, jotka toistuvat säännöllisin väliajoin ja joiden ajoaika tunnetaan, joidaan käyttää säännöllisiin, toistuviin tehtäviin perustuvaa menetelmää (, RMS). Menetelmän yhteydessä ei saa käyttää rinnakkaisissa järjestelmissä käytettyjä prosessien välisiä synkronointimenetelmiä tai poissulkemista, jonka takia menetelmää sovelletaan yleensä ei-irrottavana. Menetelmää käytetään reaaliaikaisten, sulautettujen järjestelmien vuoronnusmenetelmänä.


title: Vuoronnus

text: Menetelmä sallii joitain satunnaisia töitä (), kunhan niiden kokonaismäärä pysyy tarpeeksi alhaisena. RMS takaa vuoronnettavuuden, mikäli suorittimen käyttöaste reaaliaikaisten prosessien osalta jää alle 69 prosentin.


title: Vuoronnus

text: Menetelmää käytetään staattisen vuoronnuksen menetelmänä, jolloin voidaan etukäteen laskea, täyttääkö järjestelmä annetut reaaliaikavaatimukset.


title: Vuoronnus

text: Vain osa vuoronnusmenetelmistä sopii reaaliaikaiseen vuoronnukseen (). Menetelmiä myös yhdistetään toisiinsa esimerkiksi niin, että jokin menetelmä toimii päävalintana, ja jos se ei tuota yksikäsitteistä tulosta, käytetään toista menetelmää apuna.


title: Vuoronnus

text: Töiden vuoronnuksessa käytetään yleensä joko jonomenetelmää, kiinteää prioriteettia, lyhintä tehtävää ensin, lähin määräaika ensin tai näiden yhdistelmiä (esimerkiksi jonottava kiinteä prioriteetti, jolloin päävalinta tehdään prioriteetin mukaan ja samaprioriteettisen osalta jonottamalla).


title: Karl Lindahl

text: Karl Håkan Einar Lindahl (10. maaliskuuta 1874 Jönköping, Ruotsi – 12. huhtikuuta 1930 Helsinki) oli ruotsalaissyntyinen suomalainen arkkitehti. Hän suunnitteli aluksi jugend-tyylisiä rakennuksia mutta siirtyi sittemmin pelkistettyyn uusklassismiin.


title: Karl Lindahl

text: Lindahlin perhe vietti kesät Suomessa ja muutti myöhemmin kokonaan Ruotsista Suomeen. Lindahl valmistui arkkitehdiksi Helsingin Polyteknillisestä opistosta 1898 ja työskenteli vuodesta 1899 alkaen arkkitehtina Lars Sonckin toimistossa Helsingissä. Hänellä oli 1900-luvun alussa yhteinen toimisto arkkitehti Valter Thomén kanssa mutta myöhemmin kumpikin perusti oman toimiston.


title: Karl Lindahl

text: Lindahl oli mukana perustamassa 1907 Kulosaaren huvilakaupunkia ja 1910 Suvisaariston huvilayhdyskuntaa ("Aktiebolaget Sommaröarna") Espooseen. Lindahl rakensi myös oman huvilansa Suvisaariston Bergöhön 1912. Lindahl suunnitteli Suvisaaristoon useita kalastajahuviloita, 1913 täysihoitolan ja 1910 Villa Zilliacuksen. Hän suunnitteli myös useita tehdasrakennuksia Varkauteen, Forssaan, Karhulaan ja Kotkaan.


title: Christophe Jallet

text: Christophe Jallet (s. 31. lokakuuta 1983) on ranskalainen jalkapalloilija, joka edustaa Ranskan pääsarjassa pelaavaa Olympique Lyonnaisia. Jallet on aiemmin edustanut urallaan Ranskan jalkapallomaajoukkuetta ja Paris Saint-Germainia, jossa sai oikeuden toimia myös joukkueen kapteenina.


title: Christophe Jallet

text: Kesäkuussa 2016 Transfermarktin verkkosivusto oli arvioinut 32-vuotiaan Jalletin markkina-arvoksi puolitoista miljoonaa puntaa, kun korkeimmillaan hänen arvonsa oli neljä ja puoli miljoonaa puntaa (vuoden 2013 tammikuussa).


title: Selektiivisyys

text: Selektiivisyys tarkoittaa kemiassa useamman mahdollisen tuotteen muodostuessa tietyn tuotteen muodostumisen suosimista. Selektiivisyyttä voidaan kuvata kilpailevien reaktioiden nopeusvakioiden suhteena, jolloin se ilmoitetaan prosentteina, tai nopeusvakioiden suhteen kymmenkantaisena logaritmina. Selektiivisyys voidaan jakaa kemo- alue- ja stereoselektiivisyyteen.


title: Selektiivisyys

text: Kemoselektiivisyys kuvaa reagenssin kykyä reagoida vain tietyn funktionaalisen ryhmän kanssa, vaikka reagoivassa molekyylissä olisi useampi mahdollinen reagoiva funktionaalinen ryhmä. Esimerkiksi natriumborohydridi on kemoselektiivisempi pelkistin kuin litiumalumiinihydridi, koska se pelkistää vain aldehydit- tai ketoryhmät, kun litiumalumiinihydridi pelkistää näiden lisäksi myös esterit amidit ja karboksyylihapot. Suuren kemoselektiivisyyden omaavia reagensseja kutsutaan toisinaan kemospesifisiksi, mutta tämä ei ole IUPAC:n suosittelema termi.


title: Selektiivisyys

text: Alue- eli regioselektiivinen reaktio tapahtuu vain tietyssä kohdassa molekyyliä, vaikka molekyylissä olisi useampi samanarvoinen kohta. Näissä kohdissa on tyypillisesti jokaisessa samanlainen funktionaalinen ryhmä. Alueselektiivisyys voi olla täydellistä tai osittaista. Alueselektiivisiä reaktioita voivat olla muun muassa additioreaktiot, jotka noudattavat Markovnikovin sääntöä, ja eliminaatioreaktiot, jotka noudattavat Zaitsevin sääntöä.


title: Selektiivisyys

text: Stereoselektiivisissä reaktioissa muodostuu lähinnä toista mahdollisista stereoisomeeristä. Reagoivalla molekyylillä on usea reitti, joista se "valitsee" suotuisimman. Stereospesifisiä ovat E1-reaktiot, joissa muodostuu lähinnä vakaampia alkeeneja, mutta reaktiot ovat myös alueselektiivisiä. Toinen esimerkki on muurahaishappo-additio norborneeniin; reaktio on täysin stereospesifinen reaktio tuottaen vain endo-stereoisomeerejä:


title: Selektiivisyys

text: Vastakohtana taas täydellisesti stereospesifisissä reaktioissa lähtöaineet määräävät lopputuotteen stereokemian. Lähtöaineiden stereokemian vuoksi niillä on vain yksi reaktioreitti, eikä niillä ole "valinnanvapautta", ja saadaan vain yhdenlaisia stereoisomeerejä. Toisinaan sanaa stereospesifisyys käytetään virheellisesti korkean stereoselektiivisyyden omaavista reaktioista.


title: Selektiivisyys

text: Stereoselektiivisyys voi olla täydellistä tai osittaista. Kvantitatiivisesti stereoselektiivisyyttä kuvataan enantioylimäärällä muodostuvien tuotteiden ollessa enantiomeerejä tai diastereoylimäärällä tuotteiden ollessa diastereomeerejä.


title: Gasyklidiini

text: Gasyklidiini tai GK-11 on psykoaktiivinen lääkeaine, joka on dissosiatiivi ja toimii ei-kilpailevan NMDA-reseptoreiden antagonistina.


title: Gasyklidiini

text: Gasyklidiini on läheistä sukua fensyklidiinille, ja tarkemmin sanottuna se on tenosyklidiinin muunnos.


title: NHL-kausi 1924–1925

text: NHL-kausi 1924–1925 oli National Hockey Leaguen historian kahdeksas kausi. Sen aikana kuusi joukkuetta pelasi kukin 30 runkosarjaottelua. Liigaan liittyivät uusina joukkueina Boston Bruins ja Montreal Maroons. Boston oli ensimmäinen NHL-liigaan liittynyt yhdysvaltalaisseura. Pudotuspelien välierissä Toronto Saint Patricksin yhteismaalein 5–2 kukistanut Montreal Canadiens julistettiin NHL-mestariksi, mutta Stanley Cupin voitti WCHL:n Victoria Cougars, joka kukisti Stanley Cup -finaaleissa Canadiensin otteluvoitoin 3–1. Cougarsin tärkeimpiin pelaajiin lukeutunut Frank Fredrickson oli aiemmin Winnipeg Falconsissa pelatessaan voittanut kultamitalin vuoden 1920 kesäolympialaisissa.


title: NHL-kausi 1924–1925

text: Stanley Cup -voittajasuosikkina pidetyn ja NHL:n runkosarjan ensimmäiseksi sijoittuneen Hamilton Tigersin mestaruuden tavoittelu kaatui NHL:n ensimmäiseen lakkoon. Tigersin pelaajat nimittäin asettivat ehdoksi pudotuspeleihin osallistumiselleen, että kullekin heistä maksettaisiin 200 dollarin suuruinen bonus. Yhtenä perusteena vaatimukselleen he esittivät sen, että runkosarjan laajentuminen 24 ottelusta 30 otteluun oli lisännyt työmäärää. Lisäksi muut joukkueet olivat tiettävästi tarjonneet omille pelaajilleen bonuksia tai palkankorotuksia. Tigersin seurajohto ei kuitenkaan maksanut vaadittuja lisäpalkkioita, ja NHL määräsi joukkueen pelaajat töihin, mihin nämä eivät suostuneet. Niinpä 13. maaliskuuta 1925 NHL asetti koko Tigersin kokoonpanon pelikieltoon. Näiden tapahtumien seurauksena monet Tigersin pelaajista eivät enää halunneet pelata seuran omistajien alaisuudessa. Tämä oli yksi syy siihen, että joukkue myytiin newyorkilaiselle Bill Dwyerille ja siitä tuli New York Americans. Americansin menestys NHL:ssä jäi kuitenkin lopulta varsin heikoksi.


title: NHL-kausi 1924–1925

text: Kaudella 1924–1925 runkosarjan piste- ja maalipörssin voitti Toronto St. Patricksia edustanut Babe Dye. Hän teki pelaamissaan 29 ottelussa yhteensä 46 tehopistettä, joista 38 oli maaleja ja 8 maaliin johtaneita syöttöjä. Runkosarjan arvokkaimmalle pelaajalle myönnettävä Hart Trophy puolestaan annettiin Hamilton Tigersin Billy Burchille. Ensimmäisen kerran jaetun Lady Byng Trophyn sai alkuperäistä Ottawa Senatorsia edustanut Frank Nighbor. Palkinto myönnetään pelaajalle, jonka arvioidaan osoittaneen parasta urheiluhenkeä ja herrasmiesmäistä käytöstä korkeatasoisen pelin ohella.


title: NHL-kausi 1924–1925

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: NHL-kausi 1924–1925

text:
Hamilton Tigersin pelaajien jouduttua työsulun vuoksi NHL:n langettamaan pelikieltoon, loppuotteluun pääsi Hamiltonin sijasta Montreal Canadiens.
Loppuottelussa Montreal Canadiens voitti Toronti St. Patricksin yhteismaalein 5-2 ja voitti NHL:n mestaruuden. Mestarijoukkueena Canadiens eteni Stanley cupin pudotuspeleihin WCHL -liigan mestaria Victoria Cougarsia vastaan. Victoria voitti Montrealin loppuottelusarjassa voitoin 3-1.


title: Lázaro Pérez Jiménez

text: Lázaro Pérez Jiménez (9. syyskuuta 1943 Tizimín – 25. lokakuuta 2009) oli meksikolainen roomalaiskatolinen piispa. Hänet vihittiin papiksi Yucatánin arkkihiippakuntaan 21. syyskuuta 1968 ja nimitettiin Autlánin hiippakunnan johtoon 15. toukokuuta 1991. Piispaksi vihkiminen seurasi 29. kesäkuuta. Pääkonsekraattorina toimi Girolamo Prigione, jota avustivat Manuel Castro Ruiz ja José Francisco Robles Ortega.


title: Lázaro Pérez Jiménez

text: Pérez Jiménez sai 26. heinäkuuta 2003 nimityksen Celayan piispaksi, jona hän toimi, kunnes kuoli 66-vuotiaana virassa.


title: José Trinidad González Rodríguez

text: José Trinidad González Rodríguez (s. 12. syyskuuta 1943) on meksikolainen roomalaiskatolinen piispa. Hänet vihittiin papiksi 2. huhtikuuta 1972 ja nimitettiin Guadalajaran arkkihiippakunnan vihkipiispaksi sekä Menefessin titulaaripiispaksi 21. helmikuuta 1997. Piispaksi vihkiminen seurasi 19. maaliskuuta. Pääkonsekraattorina toimi Juan Sandoval Íñiguez, jota avustivat Girolamo Prigione ja Adolfo Hernández Hurtado.


title: Kambodžanräätäli

text: Kambodžanräätäli ("Orthotomus chaktomuk") () on räätalien sukuun kuuluva varpuslintu.


title: Kambodžanräätäli

text: Laji löydettiin lintuinfluenssaan liittyvien tutkimusten yhteydessä Kambodžan pääkaupungista Phnom Penhista vuonna 2009. Tieto "Orthotomus chaktomukin" löytymisestä julkistettiin kesäkuussa 2013.


title: Kambodžanräätäli

text: Kambodžanräätäli elää pienellä alueella Mekong-joen tulvatasangon pensasaroilla Phnom Penhin ympäristössä. Linnun löytäjät ovat ehdottaneet Kansainväliselle luonnonsuojeluliitolle, että Kambodžanräätäli luokiteltaisiin uhanalaisuusluokitukseen silmälläpidettävänä lajina.


title: Michael Joseph Bransfield

text: Michael Joseph Bransfield (s. 8. syyskuuta 1943 Philadelphia, Pennsylvania) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 15. toukokuuta 1971. Hänet nimitettiin Wheeling-Charlestonin hiippakunnan johtoon Länsi-Virginiaan 9. joulukuuta 2004, ja piispaksi vihkiminen seurasi 22. helmikuuta 2005. Pääkonsekraattorina toimi William Henry Keeler, jota avustivat Theodore Edgar McCarrick ja Bernard William Schmitt.


title: Michael Joseph Bransfield

text: Vuonna 2012 Bransfieldiä syytettiin 1970-luvulla tapahtuneeksi väitetystä pojan seksuaalisesta hyväksikäytöstä, mutta uhri itse kiisti asian.


title: Francesco Biasin

text: Francesco Biasin (s. 6. syyskuuta 1943 Arzercavalli) on Brasiliassa toimiva italialainen roomalaiskatolinen piispa. Hänet vihittiin papiksi Padovan hiippakuntaan 20. huhtikuuta 1968 ja nimitettiin Pesqueiran hiippakunnan johtoon 23. heinäkuuta 2003. Piispaksi vihkiminen seurasi 12. lokakuuta. Pääkonsekraattorina toimi Bernardino Marchió, jota avustivat Antonio Mattiazzo ja Vital João Geraldo Wilderink.


title: Francesco Biasin

text: Biasin sai 8. kesäkuuta 2011 nimityksen Barra do Piraí-Volta Redondan piispaksi, jonka virkaan hänet asetettiin 28. elokuuta.


title: Luis Alberto

text: Luis Alberto Romero Alconche eli Luis Alberto (s. 28. syyskuuta 1992 San José del Valle, Espanja) on espanjalainen jalkapalloilija, joka pelaa Englannin Valioliigan Liverpoolissa. Hän pelaa yleisesti ottaen hyökkäävänä keskikenttäpelaajana tai vasempana laitahyökkääjänä.


title: João Nílton dos Santos Souza

text: João Nílton dos Santos Souza (s. 2. syyskuuta 1943 Amargosa) on brasilialainen roomalaiskatolinen piispa. Hänet vihittiin papiksi Amargosan hiippakuntaan 20. joulukuuta 1969 ja nimitettiin Bom Jesus da Lapan koadjuuttoripiispaksi 4. elokuuta 1986. Piispaksi konsekroinnin suoritti 9. marraskuuta Alair Vilar Fernandes de Melo, jota avustivat Floréncio Cicinho Vieira ja José Nicomedes Grossi.


title: João Nílton dos Santos Souza

text: Dos Santos Souza sai 31. elokuuta 1988 nimityksen Amargosan piispaksi, jonka virkaan hänet asetettiin 30. lokakuuta.


title: Marcelino Palentini

text: Marcelino Palentini (17. syyskuuta 1943 Caldogno – 18. syyskuuta 2011) oli Argentiinassa toiminut italialainen roomalaiskatolinen piispa. Hänet vihittiin dehoniaanien papiksi 27. kesäkuuta 1970 ja nimitettiin Jujuyn hiippakunnan johtoon 11. heinäkuuta 1995. Piispaksi vihkiminen seurasi 7. lokakuuta. Pääkonsekraattorina toimi Juan José Iriarte, jota avustivat Carmelo Juan Giaquinta ja Pedro María Olmedo Rivero.


title: Marcelino Palentini

text: Palentini kuoli 68-vuotiaana virassa.


title: Shah-Do Shamshiran moskeija

text: Shah-Do Shamshiran moskeija (”Kahden miekan kuninkaan moskeija”) on keltainen kaksikerroksinen moskeija Kabulin keskustassa lähellä Kabul-jokea. Se rakennettiin 1920-luvulla Amanullah Khanin valtakaudella (1919–1929). Sen rakenne on moskeijaksi epätavallinen. Siinä on useita kerroksia ja se on koristeltu italialaisella stuccolla.


title: Keniankottarainen

text: Keniankottarainen ("Lamprotornis hildebrandti") on kottaraisten heimoon kuuluva afrikkalainen varpuslintu.


title: Keniankottarainen

text: Keniankottaraista tavataan Keniassa ja Tansaniassa. Lajin on kuvattu olevan harvinainen. Sen levinneisyysalue on kuitenkin laaja ja kannankehitys stabiili, joten se on luokiteltu elinvoimaiseksi.


title: Vadikottarainen

text: Vadikottarainen ("Lamprotornis shelleyi") on kottaraisten heimoon kuuluva afrikkalainen varpuslintu.


title: Vadikottarainen

text: Vadikottaraista tavataan laajalla alueella Afrikan itäosissa. Lajin on kuvattu olevan yleinen, ja se on luokiteltu elinvoimaiseksi.


title: Sahelinkottarainen

text: Sahelinkottarainen ("Lamprotornis pulcher") on kottaraisten heimoon kuuluva afrikkalainen varpuslintu.


title: Sahelinkottarainen

text: Sahelinkottaraista tavataan hyvin laajalla alueella Länsi-Afrikasta Saharan eteläpuolitse Sudaniin ja Etiopian pohjoisosiin asti. Lajin on raportoitu olevan harvinainen tai paikallisesti yleinen. Se on luoktieltu elinvoimaiseksi.


Hrodnan lääketieteellinen valtionyliopisto (, ) on vuonna 1958 perustettu, lääkärien ja sairaanhoitajien koulutukseen keskittynyt yliopisto Valko-Venäjän länsiosassa Hrodnan alueen Hrodnassa.


Hrodnan lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta. Hrodnassa keskitytään kouluttamaan terveydenhoidon ammattilaisia yleislääketieteen, lääketieteellisen psykologian, lääketieteellisen diagnostiikan, hoitotieteen ja pediatrian alalla. Valkovenäläisten lääke- ja hoitotieteen opiskelijoiden ohella yliopistossa opiskelee myös muutamia satoja ulkomaalaisia opiskelijoita.


title: Purppurapääkottarainen

text: Purppurapääkottarainen ("Hylopsar purpureiceps") on kottaraisten heimoon kuuluva afrikkalainen varpuslintu.


title: Purppurapääkottarainen

text: Purppurapääkottaraista tavataan laajalla alueella Afrikan keskiosissa. Lajin on raportoitu olevan paikallisesti yleinen, ja se on luokiteltu elinvoimaiseksi.


title: Kuparipyrstökottarainen

text: Kuparipyrstökottarainen ("Hylopsar cupreocauda") on kottaraisten heimoon kuuluva afrikkalainen varpuslintu.


title: Kuparipyrstökottarainen

text: Kuparipyrstökottaraista tavataan Sierra Leonessa, Liberiassa, Guineassa, Norsunluurannikolla ja Ghanassa. Lajin on kuvattu olevan yleinen. Sitä kuitenkin uhkaa metsien häviäminen, joten se on luokiteltu silmälläpidettäväksi.


Jääkiekon nuorten maailmanmestaruuskilpailut 1993 pelattiin Ruotsissa ja Kanada voitti turnauksen. Turnauksessa kaikki pelasivat kaikkia vastaan yhden ottelun. Tšekkoslovakia jakautui vuoden vaihtuessa, joukkue pelasi loput pelit yhtenäisenä, mutta IIHF:n lipun alla ja sen hymnin kera.
MM-Taso
B-sarja
C-sarja
Karsiutuneet
C-sarjan karsinnat pelattiin marraskuussa 1992 kahdessa lohkossa toinen Riiassa ja toinen Minskissä, lohkojen voittajat Latvia ja Ukraina pelasivat ratkaisevan ottelun Riiassa ja Ukraina lunasti paikan C-sarjaan.


title: Ålands Fotbollförbund

text: Ålands Fotbollförbund (lyh. ÅFF) on Ahvenanmaan maakunnassa toimiva järjestö, joka hallinnoi paikallista jalkapallotoimintaa. Se on perustettu vuonna 1943.


title: Ålands Fotbollförbund

text: Ålands Fotbollförbundiin kuuluu kymmenen jäsenseuraa, jotka osallistuvat sekä Suomen että Ruotsin jalkapallosarjoihin. Lisäksi liiton junioreista kootut joukkueet osallistuvat kilpailutoimintaan Suomen Palloliiton piirijoukkueiden kanssa. Lisenssin omaavia pelaajia liittossa on noin tuhat. Ålands Fotbollförbund vastaa myös Ahvenanmaan miesten ja naisten jalkapallojoukkueiden toiminnasta.


title: John Francis Whealon

text: John Francis Whealon (15. tammikuuta 1921 Barberton, Ohio – 2. elokuuta 1991) oli yhdysvaltalainen roomalaiskatolinen arkkipiispa. Hänet vihittiin papiksi Clevelandin hiippakuntaan 26. toukokuuta 1945 ja nimitettiin sen vihkipiispaksi sekä Andrapan titulaaripiispaksi 5. kesäkuuta 1961. Piispaksi vihkiminen seurasi 6. heinäkuuta. Pääkonsekraattorina toimi Egidio Vagnozzi, jota avustivat Paul John Hallinan ja Floyd Lawrence Begin.


title: John Francis Whealon

text: Whealon sai 9. joulukuuta 1966 nimityksen Erien piispaksi ja 28. joulukuuta 1968 Hartfordin arkkipiispaksi. Hän osallistui Vatikaanin toiseen kirkolliskokoukseen ja kuoli 70-vuotiaana virassa.


title: Maurice Francis McAuliffe

text: Maurice Francis McAuliffe (17. kesäkuuta 1875 Hartford, Connecticut – 15. joulukuuta 1944) oli yhdysvaltalainen roomalaiskatolinen piispa. Hänet vihittiin papiksi Hartfordin hiippakuntaan 29. heinäkuuta 1900 ja nimitettiin sen vihkipiispaksi sekä Dercoksen titulaaripiispaksi 17. joulukuuta 1925. Piispaksi vihkiminen seurasi 28. huhtikuuta 1926. Pääkonsekraattorina toimi John Joseph Nilan, jota avustivat John Gregory Murray ja William Augustine Hickey.


title: Maurice Francis McAuliffe

text: McAuliffe sai 23. huhtikuuta 1934 nimityksen Hartfordin piispaksi, jona hän toimi, kunnes kuoli 69-vuotiaana virassa.


Homelin lääketieteellinen valtionyliopisto (, ) on vuonna melko nuori lääketieteellinen yliopisto Valko-Venäjän kaakkoisosassa, Valko-Venäjän 2. suurimmassa kaupungissa Homelissa.


title: Homelin lääketieteellinen valtionyliopisto

text: Uusi lääketieteellinen yliopisto perustettiin vuonna 1990 (aluksi Homelin lääketieteellinen instituutti), koska maan kaakkoisosassa oli läheisen, edellisvuoden Tšernobylin ydinvoimalaonnettomuuden seurauksena kasvanut tarve lääketieteelliseen tutkimustiedon keräämiseksi ja alan ammattilaisien kouluttamiseksi. Vuonna 2000 avattiin kansainvälisten opiskelijoiden osasto.


text: Oppilaitoksen rehtorina toimi vuosina 1990-2001 patologi, professori Juri Bandaževski. Kesällä 2001 Tšernobylin radioaktiivisen laskeuman terveysvaikutuksista vaaroista laajalti puhunut ja virallisia toimenpiteitä kritisoinut Bandaževski ja vararehtori tuomittiin kahdeksaksi vuodeksi vankeuteen syytettynä lahjusten vastaanottamisesta opiskelijan vanhemmilta. Syytettä pidettiin laajalti tekaistuna ja annetun tuomion johdosta vangittua professoria esimerkkinä poliittisesta vangista.


text: Vuonna 2003 aiempi instituutti sai nykyisen nimensä ja asemansa lääketieteellisenä valtionyliopistona.


text: Nykyään Homelin lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta. Runsaan 3 000 valkovenäläisten opiskelijoiden ohella yliopistossa opiskelee lähes 400 ulkomaalaista opiskelijaa. Opettajakuntaan kuuluu yli 300 henkeä.


title: Harmaakottarainen

text: Harmaakottarainen ("Lamprotornis fischeri") on kottaraisten heimoon kuuluva afrikkalainen varpuslintu.


title: Harmaakottarainen

text: Harmaakottaraista tavataan Etiopiassa, Keniassa, Somaliassa ja Tansaniassa. Sen on kuvattu olevan harvinainen. Lajin levinneisyysalue on kuitenkin hyvin suuri ja sen kannankehitys on stabiili, joten se on luokiteltu elinvoimaiseksi.


title: Mustavatsakottarainen

text: Mustavatsakottarainen ("Notopholia corusca") on kottaraisten heimoon kuuluva afrikkalainen varpuslintu.


title: Mustavatsakottarainen

text: Mustavatsakottaraista tavataan laajalla alueella Afrikan itärannikolla Etelä-Afrikasta Somalian eteläosiin. Lajia on kuvattu paikallisesti yleisestä runsaaksi, ja se on luokiteltu elinvoimaiseksi.


title: Tarja Vesaluoma

text: Tarja Kaarina Vesaluoma (s. 26. tammikuuta 1976 Sievi) on suomalainen keskimatkojen juoksija. Hän edusti Turun Weikkoja ja hänen valmentajanaan toimi Sami Valtonen. Kalevan kisoista Vesaluoma voitti pronssia 1 500 metrin juoksusta ja hopeaa 5 000 metrin juoksusta. Lisäksi hän voitti sisäratojen SM-kisoista kaksi pronssia 1 500 metrin juoksusta sekä kultaa ja kaksi pronssia 3 000 metrin juoksusta.


title: Paratiisikottarainen

text: Paratiisikottarainen ("Lamprotornis regius") on kottaraisten heimoon kuuluva afrikkalainen varpuslintu.


title: Paratiisikottarainen

text: Paratiisikottaraista tavataan laajalla alueella Etiopiassa, Keniassa, Somaliassa ja Tansaniassa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Pirpa Menonen

text: Pirpa Marjatta Takki (o.s. Menonen, s. 26. joulukuuta 1980 Helsinki) on suomalainen pikajuoksija. Hän edusti Lappeenrannan Urheilu-Miehiä ja hänen valmentajanaan toimi Juha Sainio. Kalevan kisoista Takki on voittanut kaksi hopeaa 200 metrin juoksusta sekä kaksi hopeaa 400 metrin juoksusta. Lisäksi hän on saavuttanut ulkoratojen SM-kilpailuista kultaa ja hopeaa 4 × 100 metrin viestijuoksusta sekä kaksi kultaa ja pronssia 4 × 400 metrin viestijuoksusta. Sisäratojen SM-kilpailuista Takki voitti urallaan kaksi kultaa ja hopean 400 metrin juoksusta. Virallisissa kilpailuissa hän ei ole esiintynyt vuoden 2006 jälkeen.


title: Guineanloistokottarainen

text: Guineanloistokottarainen ("Lamprotornis iris") on kottaraisten heimoon kuuluva afrikkalainen varpuslintu.


title: Guineanloistokottarainen

text: Guineanloistokottaraista tavataan Guineassa, Sierra Leonessa ja Norsunluurannikolla. Lajin ekologiaa ja kannan kokoa ei tunneta ja se on luokiteltu puutteellisesti tunnetuksi lajiksi. Guineanloistokottaraisia on pyydystetty lemmikkilinnuiksi, mutta pyynnin vaikutuksia uhanalaisuuteen ei tiedetä tarkkaan.


title: Ehdokashaku

text: Ehdokashaku () on pätevien ehdokkaiden etsimistä avoimeen työpaikkaan ilman että paikasta ilmoitetaan julkisesti esimerkiksi työnhakupalvelussa tai sosiaalisessa mediassa. Ehdokashaun avulla tavoitetaan aktiivisten työnhakijoiden lisäksi myös niin sanottuja passiivisia työnhakijoita samaan tapaan kuin perinteisessä suorahaussa (executive search, headhunting).


title: Ehdokashaku

text: Ehdokashaku eroaa suorahausta siinä, että ehdokashakuun ei liity kasvokkain tapahtuvaa ehdokkaiden haastattelua, vaan rekrytoiva organisaatio itse valitsee ja haastattelee sopivimmiksi katsomansa kandidaatit. Ehdokashaku on yleensä perinteistä suorahakua lyhyempi ja kevyempi prosessi, jossa toteutetaan ainoastaan hakusuunnitelman (engl. research plan) laatiminen, sen perusteella tehtävä ehdokaskartoitus (eng. desk research), jonka tuloksena saadaan ns. pitkälista (eng. long list), sekä mahdollisesti kandidaattien ensimmäinen kontaktointikierros.


title: George van Rossem

text: George van Rossem (30. toukokuuta 1882 Haag – 14. tammikuuta 1955 Wassenaar) oli alankomaalainen miekkailija ja olympiamitalisti. Hän toimi aktiiviuransa jälkeen urheiluvaikuttajana.


title: George van Rossem

text: Van Rossem osallistui Ateenan välikisoissa 1906 neljään lajiin ja voitti kaksi mitalia. Hän putosi ratkaisukierroksilta floretin ja säilän henkilökohtaisissa kilpailuissa, mutta voitti pronssia säilän joukkuekisasta ja hopeaa saman aseen kolmen osuman kilpailusta. Van Rossemin hopeamitali on edelleen Alankomaiden historian paras olympiasuoritus miekkailussa. Hän kilpaili floretilla ja säilällä sekä henkilökohtaisessa että joukkuekilpailussa Lontoon olympialaisissa 1908. Van Rossem putosi alkukierroksilla molemmissa henkilökohtaisissa kilpailuissa, ja Alankomaat jäi joukkuekilpailuissa viimeiselle sijalle molemmilla aseilla.


title: George van Rossem

text: Van Rossem oli Tukholman olympiakisoissa 1912 mukana kalvan henkilökohtaisessa kilpailussa, mutta putosi ensimmäisellä kierroksella. Hän kuitenkin voitti samassa lajissa pronssia joukkuekilpailusta, ja Alankomaat sai pronssia myös säilän joukkuekilpailussa. Van Rossem sai seuraavana vuonna kultaa maansa mestaruuskilpailuissa ja osallistui vielä vuoden 1920 olympialaisissa kalvan joukkuekilpailuun, jossa Alankomaat sijoittui seitsemänneksi.


title: George van Rossem

text: Lopetettuaan urheilu-uransa van Rossem jatkoi urheilun parissa erilaisissa työtehtävissä. Hän toimi vuosina 1925–1928 kansainvälisen miekkailuliitto FIEn presidenttinä ja johti kesäolympialaisten 1928 valmistelukomiteaa. Van Rossem työskenteli Alankomaiden olympiakomitean sihteeri-rahastonhoitajana vuosina 1930–1946.


title: Purppurakottarainen

text: Purppurakottarainen ("Cinnyricinclus leucogaster") eli aiemmalta nimeltään orvokkikottarainen on kottaraisten heimoon kuuluva afrikkalainen varpuslintu.


title: Purppurakottarainen

text: Purppurakottaraista tavataan hyvin laajalla alueella Saharan eteläpuolisessa Afrikassa. Lajin on raportoitu olevan yleinen tai runsaslukuinen koko levinneisyysalueellaan, ja se on luokiteltu elinvoimaiseksi.


title: Kapinkottarainen

text: Kapinkottarainen ("Lamprotornis bicolor") on kottaraisten heimoon kuuluva afrikkalainen varpuslintu.


title: Kapinkottarainen

text: Kapinkottaraista tavataan laajalla alueella Lesothossa, Namibiassa, Etelä-Afrikassa ja Swazimaassa. Lajin on raportoitu olevan yleinen tai runsaslukuinen, ja se on luokiteltu elinvoimaiseksi.


title: Valkolakkikottarainen

text: Valkolakkikottarainen ("Lamprotornis albicapillus") on kottaraisten heimoon kuuluva afrikkalainen varpuslintu.


title: Valkolakkikottarainen

text: Valkolakkikottaraista tavataan laajalla alueella Djiboutissa, Keniassa, Etiopiassa ja Somaliassa. Lajin on kuvattu olevan yleinen, vaikkakin hyvin paikallinen. Se on luokiteltu elinvoimaiseksi.


title: John de Sohn

text: John de Sohn (Björn Johnson) on ruotsalainen DJ ja musiikintuottaja. Hänen ensimmäinen single, Long Time myi Ruotsissa platinaa. Kappale löytyy myös Tiëston Club Life Volume Two - Miami -miksauskokoelma-albumilta.


title: John Joseph Nilan

text: John Joseph Nilan (1. elokuuta 1855 Newburyport – 13. huhtikuuta 1934) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 21. joulukuuta 1878 ja nimitettiin Hartfordin hiippakunnan johtoon 14. helmikuuta 1910. Piispaksi vihkiminen seurasi 28. huhtikuuta. Pääkonsekraattorina toimi William Henry O'Connell, jota avustivat Louis Sebastian Walsh ja Daniel Francis Feehan.


title: John Joseph Nilan

text: Nilan kuoli 78-vuotiaana virassa.


title: South Carolina Stingrays

text: South Carolina Stingrays on yhdysvaltalainen jääkiekkoseura, joka pelaa ECHL-liigassa. Seura on NHL-joukkue Washington Capitalsin ja AHL-joukkue Hershey Bearsin farmijoukkue. Koko olemassaolonsa ajan joukkue on pelannut kolmannella sarjaportaalla, ECHL-liigassa, kotipaikkanaan North Charleston, Etelä-Carolina. Joukkue on voittanut ECHL:n mestaruuden kolmesti, vuosina 1997, 2001 ja 2009.


title: South Carolina Stingrays

text: Joukkueen kaikkien aikojen paras pistemies on ollut amerikkalainen David Seitz, joka teki vuosina 1996–2004 pelaamissaan 489 ECHL-ottelussa 217 maalia ja antoi 370 maaliin johtanutta syöttöä. Jäähyjä hänelle tuomittiin näissä otteluissa 503 minuuttia.


title: South Carolina Stingrays

text: "(Tilanne 22. tammikuuta 2019)"


title: Pesäpallon suomensarja 1961

text: Pesäpallon suomensarja pelattiin seitsemännentoista kerran kaudella 1961. Sarja pelattiin neljässä lohkossa ja lohkovoittajat Outokummun Partio, Haminan Palloilijat, Nurmon Jymy ja Oulun Lippo nousivat suoraan mestaruussarjaan kaudeksi 1962.


title: Pesäpallon suomensarja 1961

text: Putoajien ja maakuntasarjasta tilalle nousevien määrä riippui siitä, minkä lohkojen alueelta SM-sarjasta putoavat joukkueet tulevat.


title: Pesäpallon suomensarja 1961

text:
Itälohkossa pelasivat uusina joukkueina mestaruussarjasta pudonnut Kuopion Kelta-Mustat sekä maakuntasarjasta nousseet Keljon Nuorisoseuran Urheilijat, Mäntyharjun Virkistys ja Lieksan Urheilijat. Lohen Maila-Pojat ei sarjassa pelannut, vaikka se siinä edelliskaudella säilyi. Ylimääräisen karsinnan jälkeen paikan sen tilalla sai edellisen vuoden paras putoaja Juankosken Kuohu.
Koska mestaruussarjasta ei pudonnut yhtään Itälohkon piiriin kuuluvaa joukkuetta, putosi maakuntasarjaan vain kaksi viimeistä joukkuetta, joiden tilalle nousi kolme uutta.


title: Pesäpallon suomensarja 1961

text:
Etelälohkossa pelasi uusina joukkueina mestaruussarjasta pudonnut Haminan Palloilijat sekä maakuntasarjasta nousseet Kuusankosken Veto, Helsingin Pallonlyöjät ja Hyvinkään Tahko.
Uusinta mestaruussarjaan noususta 24. syyskuuta Myllykoskella: Kuusankosken Puhti – Haminan Palloilijat 6–8. Haminan palloilijat nousi mestaruussarjaan ja koska sieltä ei pudonnut yhtään joukkuetta etelälohkoon, putosi lohkosta vain kaksi heikointa joukkuetta maakuntasarjaan.


title: Pesäpallon suomensarja 1961

text:
Länsilohkossa pelasivat uusina mestaruussajasta pudonnut Nurmon Jymy sekä maakuntasarjasta nousseet Kankaanpään Maila, Toijalan Pallo-Veikot ja Laihian Liitto, joka sarjassa esiintyi nimellä Laihian Liitto-Urheilijat. Vimpelin Pesä-Veto vaihtui Vimpelin Veto 2:ksi, kun suomensarjatasolla ei enää vaadittu mestaruussarjaseuran reservijoukkueen rekisteröintiä omaksi seuraksi.
Mestaruussarjasta lohkoon putosivat Loimaan Palloilijat ja Vaasan Maila, joka tarkoitti sitä, että maakuntasarjaan putosi kolme viimeistä joukkuetta ja sieltä tilalle nousi vain kaksi.


title: Pesäpallon suomensarja 1961

text:
Pohjoislohkossa uusina joukkueina olivat mestaruussarjasta pudonnut Muhoksen Urheilijat sekä nousijat Rantsilan Raikas, Kemin Kunnan Urheilijat ja Kuhmon Kiva.
Mestaruussarjasta tähän lohkoon putosivat Halsuan Toivo ja Sotkamon Jymy. Näin ollen maakuntasarjaan putosi lohkon kolme viimeistä joukkuetta.


title: Pesäpallon suomensarja 1961

text:
Pelattiin Harjurannassa. Mukana olivat maakuntasarjavoittajat Keski-Suomesta, Suur-Savosta, Pohjois-Karjalasta ja Pohjois-Savosta.
Kolme parasta nousi Suomensarjaan kaudeksi 1962.


title: Pesäpallon suomensarja 1961

text:
Pelattiin Hartolassa. Mukana Helsingin, Uudenmaan, Lahden, Kymenlaakson ja Etelä-Karjalan parhaat. Kymenlaaksossa tosin Haminan Palloilijat 2 ja Kouvolan Pallonlyöjät 2 olivat parhaat, mutta kumpaakaan ei nousu kiinnostanut, joten Vehkalahden Veikot sai paikan karsinnassa.
Kolme parasta nousi Suomensarjaan kaudeksi 1962.


title: Pesäpallon suomensarja 1961

text:
Länsilohkoon karsittiin Alajärvellä, jossa olivat mukana Hämeen, Etelä-Pohjanmaan, Varsinais-Suomen ja Satakunnan maakuntasarjojen voittajat.
Koska mestaruussarjasta putosi kaksi joukkuetta länsilohkoon, nousi karsinnoista vain kaksi parasta joukkuetta.


title: Pesäpallon suomensarja 1961

text:
Pelattiin Iissä 16. - 17. syyskuuta. Mukana olivat mestarit Keski-Pohjanmaan, Pohjois-Pohjanmaan, Länsi-Pohjan ja Kainuun maakuntasarjoista. Lapin mestari Lapin Lukko joutui karsimaan Länsi-Pohjan mestarin kanssa. Ottelut: Simon Kiri - Lapin Lukko 5-2, Lukko - Kiri 5-3. Simon Kiri selvisi loppukarsintaan juoksuin 8-7.
Koska mestaruussarjasta putosi kaksi joukkuetta pohjoislohkoon, nousi karsinnoista vain kaksi parasta joukkuetta.


title: William Augustine Hickey

text: William Augustine Hickey (13. toukokuuta 1869 Worcester, Massachusetts – 4. lokakuuta 1933) oli yhdysvaltalainen roomalaiskatolinen piispa. Hänet vihittiin papiksi Springfieldin hiippakuntaan 22. joulukuuta 1893 ja nimitettiin Providencen koadjuuttoripiispaksi sekä Claudiopolis in Isaurian titulaaripiispaksi 10. maaliskuuta 1919. Piispaksi vihkiminen seurasi 10. huhtikuuta. Pääkonsekraattorina toimi Thomas Daniel Beaven, jota avustivat Louis Sebastian Walsh ja Daniel Francis Feehan.


title: William Augustine Hickey

text: Hickeysta tuli 25. toukokuuta 1921 Providencen piispa, jona hän toimi, kunnes kuoli 64-vuotiaana virassa.


title: John Field-Richards

text: John Charles Field-Richards, OBE (10. toukokuuta 1878 Penzance – 18. huhtikuuta 1959 Christchurch) oli brittiläinen moottoriveneilijä ja olympiavoittaja.